recursal/SuperWikiNEXT-32B huggingface dataset:
坍塌搜救專隊

**坍塌搜救專隊**（英文：**U**rban **S**earch **A**nd **R**escue **Team**，縮寫**USAR**或者**USAR Team**）喺2009年11月7號成立，係隸屬香港消防處嘅特種救援隊，負責處理樓宇、橋樑、隧道、山坡、山泥傾瀉等重大坍塌事故嘅城市搜索及拯救任務。

組織
--

坍塌搜救專隊嘅人員從特種救援隊中挑選組成，現有125名人員，包括近20名救護員。隊員日常被編入紅、黃同藍3隊，分別駐守香港總區西灣河消防局、九龍總區九龍灣消防局以及新界總區東涌消防局；每局每日至少有8名人員當值，以每3個月輪更制執勤，日班同夜班分別有7架同3架擁擠救護人員當值嘅救護車候命。另外，坍塌搜救專隊轄下有搜索犬專隊。

人員輪流候命準備隨時執行任務，每次候命總期為3月；平時就執行日常崗位嘅職務。一旦發生重大坍塌事故，就會奉命出動。與此同時，因應需要，坍塌搜救專隊亦會出勤出境協助境外事故處理。

歷史
--

2008年，香港消防處派遺特種救援隊協助處理四川大地震嘅拯救行動。事發過後，處方認為有需要進一步提升人員處理坍塌事故嘅能力，以防範於未然。因此喺同年7月，挑選出600名精英接受為期5日嘅坍塌專業訓練，通過考核嘅有百幾人，被納入新成立嘅坍塌搜救專隊。

坍塌搜救專隊喺2009年11月7號成立，首次奉召出勤係馬頭圍道冧樓。經過呢件事，消防處喺2010年投資710萬港元，用作全面提升坍塌搜救專隊力量，包括兩隻引入自中國地震局嘅拉布拉多坍塌搜救犬，以協助提升救援效率，同時派出2名人員接受為期3個月嘅領犬員訓練，耗資22萬港元，2011年1月10號開始投入服務；引入咗一架價值220萬港元嘅坍塌搜救車，2011年5月投入服務。此外，處方喺上水物色場地，建議用300萬港元起坍塌搜救訓練場，預計2011年投入服務。

2011年年初，搜索犬專隊成立。同年9月15號，耗資500萬港元喺上水起嘅坍塌搜救專隊訓練場啟用。

遴選訓練
----

專隊訓練場地初時暫時設喺西九龍救援訓練中心附近嘅臨時場地，由2011年9月15日開始，改為位於上水嘅坍塌搜救專隊訓練場。

投考加入坍塌搜救專隊嘅人員必須擁有良好嘅體能同埋心理質素，擁有獨立思考能力，無幽閉恐懼症。人員要喺各項體能考試達120分，喺21分鐘內完成4.8公里跑步測試，再通過嚴格嘅訓練至可以成功入隊，並遠赴海外（包括英國、美國同澳洲等）接受相關訓練，考獲國際認可嘅坍塌搜救資格等。人員都接受過進階坍塌搜救訓練、大型事故訓練及大型救援工作訓練等。

裝備
--

### 工具

* 通話器
* 切割器具
* 電動鑽孔機
* 伸縮窺視鏡
* 視頻內窺鏡
* 生還者搜索儀
* 生命探測器（LifelocatorIII+），四部新式嘅生命探測器喺2010年9月投入運作，斥資120萬港元，可穿透6米厚嘅瓦礫，憑被困者嘅呼吸同脈搏微動，搵出位置。
* 聲納探測器
* 熱能探測器
* 視像探測器
* 電動液壓救援工具，可以喺狹窄空間進行拯救，用嚟支撐有倒塌危機嘅牆壁橫樑，並搜尋瓦礫下生還者嘅搜索儀器。
* 八爪魚重型拯救系統，價值48萬港元，喺荷蘭買入，可以將重物提升至最高嘅2米，最大頂升力有132噸。

### 車

  

坍塌搜救專隊備有特別製造嘅消防車，可以配備重型嘅搜索及拯救裝備，該車耗資220萬港元製造，2011年5月投入服務。坍塌搜救車係四輪驅動，可以行崎嶇路面，並且配備各種搜索、爆破及拯救器材，另外亦備有獨立發電機、全方位探射燈、小型工具維修間同活動式帳篷等，用嚟應付冧樓同山泥傾瀉等事故。坍塌搜救車至今駐守啟德消防局]。

已知行動紀錄
------

* 2010年1月29號：馬頭圍道冧樓
* 2011年6月9號：新界屯門永業大廈

參考
--

1. ↑  「坍塌」粵語讀作灘塔
2. ↑  坍塌搜救專隊
3. ↑  消防精英「坍塌搜救專隊」
4. ↑  殘廢消防車 17月未解決
5. ↑  消防斥資五百萬建坍塌搜救訓練場啟用《商業電台》 2011年9月15日
6. ↑  〈百消防精英組坍塌搜救隊〉. 原著喺2009年12月26號歸檔. 喺2012年7月6號搵到.
7. ↑  〈坍塌專隊隨時候命 消防增專用搜救車〉. 原著喺2011年1月30號歸檔. 喺2012年7月6號搵到.
8. ↑  坍塌搜救專隊
9. ↑  消防七百萬添搜救裝置[*失咗效嘅鏈*]
10. ↑  搜救隊添置生命探測儀
11. ↑  坍塌搜救專隊助塌樓搜救
12. ↑  坍塌搜救專隊首受考驗
13. ↑  〈坍塌搜救犬〉. 原著喺2011年1月31號歸檔. 喺2012年7月6號搵到.
14. ↑  坍塌搜救隊將配備先進儀器提高拯救效率[*失咗效嘅鏈*]
15. ↑  〈消防斥710萬 坍塌搜救隊「升呢」〉. 原著喺2012年10月29號歸檔. 喺2012年7月6號搵到.
16. ↑  〈專隊訓練場提升坍塌搜救效率〉. 原著喺2018年9月29號歸檔. 喺2012年7月6號搵到.
17. ↑  精英盡出 消防搜救隊徒手挖石[*失咗效嘅鏈*]
18. ↑  釘契工廈塌簷篷壓工人 長30米石屎鍘斷腳掌

睇埋
--

連出去
---

* 坍塌搜救隊應付特殊救災
* 專隊訓練場提升坍塌搜救效率（15.9.2011）

| * 睇
* 傾
* 改
消防 |
| --- |
| 人員及組織 | 消防員 ‧ 消防局長 ‧ Firefighter Assist and Search Team ‧ 公安消防部隊（中國內地） ‧ 香港消防處 ‧ 澳門消防局 ‧ 消防隊長 ‧ 志願消防隊 ‧ 消防隊 ‧ 坍塌搜救專隊 |
| 架步 | 消防瞭望台 ‧ 消防學堂 (香港) ‧ 消防局 ‧ 火警調查 |
| 架生 | 消防裝備一覽 ‧ 救火衫 ‧ 消防設備 ‧ 火燭車 ‧ 消防水喉 ‧ 消防水龍頭 ‧ 消防警鐘 ‧ 滅火筒 ‧ 消防員掣 ‧ 阻燃劑 ‧ 熱度探測器 ‧ Helitack ‧ 阻燃材料一覽 ‧ Nomex ‧ SCBA ‧ 煙霧探測器 ‧ 生化防護衫 ‧ 救火飛機 ‧ 熱成像攝影機 ‧ 消防斧 |
| 術語 | 消防術語一覽 ‧ 山火專用術語一覽 ‧ 搜索及拯救 ‧ Dead Man Zone ‧ Draft ‧ 火警分級 ‧ 消防控制室 ‧ 消防安全 ‧ 火三角 ‧ 消防員隨身架生 ‧ 防火墙 ‧ 閃燃 ‧ 破門 ‧ 氣體滅火 ‧ 集水射流 ‧ 停、倒、滾 ‧ 樓宇火燭 ‧ 兩入兩出 ‧ 通風 (救火方法) ‧ 冷卻 ‧ 山火 |
| 雜項 | 火燭 ‧ 飛機火燭 ‧ 消防史 ‧ 國際消防員拹會 ‧ 國際消防日 ‧ 歷史性火災一覽 ‧ 消防片 ‧ 倫敦消防隊博物館 ‧ 世界警察消防運動會 |
|  |
| --- |
| **八卦** |
| 

後天圖| 巽 | 離 | 坤 |
| 震 |   | 兌 |
| 艮 | 坎 | 乾 |

 |
| 

先天圖| 兌 | 乾 | 巽 |
| 離 |   | 坎 |
| 震 | 坤 | 艮 |

 |

坎卦
**坎卦**，或者就咁叫**坎**，係八卦其中一卦，畫做☵ ，代表水。佢同時係六十四卦之中嘅第廿九卦，上下卦都係八卦之中嘅坎卦，即係☵ ，都係代表水，所以坎卦就畫成。為咗方便記住卦象，佢有個名叫**坎為水**。

卦辭
--

習坎，有孚，維心亨，行有尚。

彖曰：習坎，重險也。 水流而不盈，行險而不失其信。 維心亨，乃以剛中也。 行有尚，往有功也。 天險不可升也，地險山川丘陵也，王公設險以守其國，坎之時用大矣哉！

象曰：水至，習坎﹔君子以常德行，習教事。

爻辭
--

初六：習坎，入於坎窞，凶。

九二：坎有險，求小得。

六三：來之坎坎，險且枕，入於坎窞，勿用。

六四：樽酒簋貳，用缶，納約自牖，終無咎。

九五：坎不盈，祗既平，無咎。

上六：係用徽纆，置於叢棘，三歲不得，凶。

  


| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
Ferruccio Busoni.
**非盧祖·保蘇尼**（意大利文：Ferruccio Busoni，1866年4月1號—1924年7月27號）係意大利作曲、鋼琴手、音樂先生同埋指揮。好多人由佢改編巴哈嘅音樂（例如 d 小調夏康舞曲）畀鋼琴開始識得佢。

生
-

非盧祖係喺意大利城市安玻里出世，阿爸同阿媽都係音樂家，係佢哋嘅獨仔。佢七歲嗰陣就跟咗佢啲父母演出。

非盧祖已經喺過奧地利格拉茨喥求學一段時間，無奈佢不斷到其他地方演奏同教授音樂，到過咗德國萊比錫、芬蘭赫爾辛基、俄羅斯莫斯科同埋美國。1894年佢定居柏林，擔任音樂會鋼琴手同埋指揮。

第一次世界大戰期間，Busoni返到咗意大利喺博洛尼亞居住，純粹從事研究工作，冇到外邊演出。到咗1920年佢先至返返柏林，培育咗好似Kurt Weill、Edgard Varèse同埋Stefan Wolpe等等嘅學生。

非盧祖因腎臟病而於柏林去世。佢嘅研究當其時冇人理會，到咗1980年之後佢先至開始受到重視。

音
-

非盧祖·保蘇尼
大多數非盧祖嘅工作係彈琴。

睇
-

* Fantasie on Two Motives from Mozart's "Marriage of Figaro"

註
-

* List of Works From klassika.info (German)
* A page on Busoni's transcriptions of Bach's organ compositions
* Larry Sitsky, *Busoni and the Piano*. Published 1986 by Greenwood Press.
* Ferruccio Busoni String Quartet No.2, with short biography & soundbites
* *The Piano Quarterly* Issue No. 108 (Winter 1979-80) has Busoni as the feature composer. Interviews with Gunnar Johansen and Guido Agosti.
* Kunst der Fuge: Ferruccio Busoni - MIDI files
* Busoni的免費樂譜，由國際樂譜典藏計劃提供
* Template:PND



|  |  |
| --- | --- |
|  | 呢篇同意大利人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同音樂家相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**強壯大袋鼠** |
| --- |
| 東部強壯大袋鼠公 M. robustus東部強壯大袋鼠公 *M. robustus* |
|
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
| 下綱 | 有袋類 |
|
|
|
| 目 | 雙門齒目 |
| 亞目 (Subordo): | 袋鼠亞目 |
|
|
|
|
|
|
|
| 科 | 袋鼠科 |
|
|
|
|
|
| 屬 | 大袋鼠屬（部份） |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 物種 |
| 岩大袋鼠
黑大袋鼠
羚大袋鼠 |
|

 **強壯大袋鼠**（粵拼：koeng4 zong3 daai6 doi6 syu2）
，台灣譯做**毛袋鼠**，係身型介乎袋鼠同沙袋鼠之間嘅有袋類哺乳動物。英文名「Wallaroo」就係由沙袋鼠嘅「Wallaby」同埋袋鼠嘅「Kangaroo」合併而成。個樣同袋鼠好似，但感覺上佢尐肌肉結實尐，顏色暗尐，鼻哥黑尐。手肘長尐同較貼身，有少少唔同。而家科學家將佢分爲三個物種：岩大袋鼠（*Macropus robustus*）、黑大袋鼠（*Macropus bernardus*）、羚大袋鼠（*Macropus antilopinus*）。

習性
--

佢哋主要住響草原同樹林裏面，但喺多岩層地區會容易尐發現。佢哋多數響黃昏時先出沒，食青草同葉。澳洲野犬係佢哋嘅天敵。

參考
--


|  |  |
| --- | --- |
|  | 維基辭典有呢個詞嘅解釋：**wallaroo** |
唔好同**細葉桃花心木**搞亂。

| How to read a taxoboxHow to read a taxobox**非洲桃花心木** |
| --- |
|  |
| 瀕危指標 |
| File:Status IUCN2.3 VU.svg易危 (VU) |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 真雙子葉植物 Eudicots |
|
|
|
|
|
|
|
| 目 | 無患子目 Sapindales |
|
|
|
|
|
|
|
|
| 科 | 楝科 Meliaceae |
|
|
|
|
|
| 屬 | 非洲楝屬 *Khaya* |
|
|
|
|
|
|
|
| 種 | **非洲桃花心木 *K. senegalensis*** |
|

 |
|
| 二元學名 |
| ***Khaya senegalensis*** |
|
|
|
|
|
|
|
|
|
|
|
|
|
|
|

**非洲桃花心木**（粵拼：fei1 zau1 tou4 faa1 sam1 muk6；學名：*Khaya senegalensis*）；第個名係**非洲楝**（fei1 zau1 lin4）；佢係楝科桃花心木屬嘅常綠喬木，原產地喺非洲嘅熱帶地區。而家喺非洲嘅熱帶地區同中國嘅華南地區同臺灣都可以搵到佢。

形態
--

成樖嘢有＞20m高，樹葉係互生品種，葉軸同葉柄都係圓柱體，冇毛。而花嘅方面，佢係圓錐花序，一般生喺樹枝鞡或樹枝頂嗰度。而花瓣方面，佢係橢圓形或長嘅圓形嘅分離式品種。佢嘅果係波形，熟咗嗰時，最上邊嘅室軸最先開裂；果殼比較厚；核比較闊，而且係打橫生，果邊重有膜質嘅翼響度。

用途
--

呢種植物既可以用嚟做觀景植物同綠化樹木，又可以用嚟做木材同行道樹都得。葉可以用嚟做粗嘅飼料，而根重可以做藥。但由於佢成日俾人猛咁斬，所以近排俾植物研究學家將佢列入咗易危植物。

出面網頁
----

* 非洲楝 中国植物志
* 非洲楝 樹木谷
* 非洲桃花心木 The Green Touch 香港常見樹木園藝生活
* "非洲楝 Khaya senegalensis (Desr.) A. Juss". 中国植物物种信息数据库. 喺2013-01-15搵到.
**東方樂園**係喺中國廣東省廣州市嘅一間冇咗嘅遊樂園，喺白雲區嘅白雲山西邊，鳴泉居度假村附近，附近冇幾遠就係大金鐘水庫。1985年7月1號開業，2004年9月7號執笠，入面嘅遊樂設施就喺2005年5月，冚唪唥都拆嗮。依家呢個地方係白雲國際會議中心。

介紹
--

呢間樂園佔地240000平方米，入面有大中小型嘅遊樂項目挾挾埋埋總共有50幾個。其中有雙環過山車、摩天輪、森林狩獵、環園列車、太空漫遊、波浪秋千等呢啲驚險又刺激嘅現代機械遊樂項目；重有人造海浪、彩虹飛渡、長河游同埋兒童泳池等四部分組成嘅水上世界同埋旱冰場呢啲健身；重有賽車同埋電子射擊等呢啲有體育性嘅娛樂項目；入面重有有中國歷史人物塑像館、歡樂中華、環幕電影、東方之旅等呢啲可以睇得嘅娛樂項目，同埋金鐘小鎮等呢啲有民族風情嘅模擬再現項目。呢間公園喺1987年開始到2004年執笠為止，重辦咗一年一度嘅「廣東民間藝術歡樂節」。

以前公園有嘅主要項目
----------

* 水上世界
* 演藝中心
* 環幕電影院
* 卡拉OK歌舞廳
* 中國歷史人物塑像館
* 東方電影世界實景拍攝現場（《上海灘》廣場、《黃飛鴻》街景）

點解間公園冇咗？
--------

喺2004年9月7號晏晝5點，開咗19年嘅東方樂園就宣佈執咗笠。究竟點解會執咗笠，係因為廣州新穗旅遊中心有限公司嘅中外合作公司兩邊喺2004年9月6號簽咗有關協議，話兩邊唔好意思喇，結束合作經營。而喺2000年到2004年。隨住廣州市嘅經濟同埋城市建設嘅發展，搞到東方樂園嘅周邊都發生咗好大嘅變化，而旅遊業嘅熱點都變咗（尤其係白雲機場嘅搬走），搞到東方樂園要面對新嘅發展定位，所以兩邊經過充分嘅協商，喺經營情況重係正常嗰陣先至話唔撈啦。而廣州就計劃投資15億到18億蚊嚟喺呢度起咗白雲國際會議中心（喺2006年12月15號起好咗），其中包括會議中心嘅主體、會議展覽配套服務設施同埋兩棟嘅星級酒店嚟滿足將來廣東省嘅會議需求。而依家嘅地鐵2號線同埋重喺度起緊嘅14號線係經過呢度。

註
-

1. 1 2  南方网 (2004-09-08). 〈历经风雨19载 广州东方乐园歇业〉.
2. 1 2  金羊網 (2005-05-24). 〈东方乐园拆掉摩天轮〉.`{{cite web}}`: CS1 maint: url-status (link)
3. ↑  網易 (2006-12-15). 〈"巨无霸"会议中心落成〉.`{{cite web}}`: CS1 maint: url-status (link)
**伊鳳閣**（粵拼：ji1 fung6 gok3；俄文：**Алексей Иванович Иванов**，拉丁轉寫：Aleksey Ivanovich Ivanov；1878年3月28號—1937年10月8號）係俄國嘅漢學家、西夏學者。佢出名在於研究咗《番漢合時掌中珠》，呢部書喺內蒙古發掘出土，係非常緊要嘅西夏文同漢文嘅翻譯辭典。

生平
--

1897年，伊鳳閣入學聖彼得堡大學，喺嗰度佢修習中文同滿文。1902年畢業，之後佢去中國深造兩年，1904年回國，然後去爲期一年嘅遊學，去咗英國、法國、德國。1904年，佢喺聖彼得堡大學獲得中文講師嘅職位，1915年佢做咗中文、滿文教授。1922年，伊鳳閣去北京嘅蘇聯大使館擔任高級助理（通譯）。1937年夏天，當時蘇聯發動咗大清洗，佢哋捉咗伊鳳閣，然後處決咗佢。

1908年～1909年，彼得·哥茲洛夫喺內蒙古發現咗黑水城遺蹟，喺入面出土咗好多西夏文材料，當時冇人識解讀佢哋，伊鳳閣係第一位研究呢啲西夏文印刷本同手稿嘅學者。呢啲文物喺1909年秋天出土，啲書多達2萬4千件，有漢文、西夏文以及第啲語文，仲有好多考古物品一齊出土，之後哥茲洛夫將佢哋運去聖彼得堡嘅俄羅斯地理學會。呢啲文本後尾搬咗入科學院嘅亞洲博物館（而家嘅俄羅斯科學院東方手稿研究院）。伊鳳閣同滿蒙語文學者葛域池（V.L.Kotvich）一齊，去識別、保存呢啲黑水城嘅文獻。喺呢啲書中，伊鳳閣發現咗本漢夏雙語辭典，叫做《番漢合時掌中珠》，佢察覺出呢本書係破譯西夏語文嘅鎖匙。之後佢又發現咗三本西夏文嘅單語辭典：《音同》、《文海》、《雜字》。建基於《番漢合時掌中珠》同其他辭典，伊鳳閣編咗部三千隻西夏字嘅字典。部字典喺1918年完成，寄放喺亞洲博物館，寄放到1922年，然後伊鳳閣攞返份稿。因爲嗰陣時政治局勢唔穩妥，部辭典從未出版過。佢編辭典嘅事甚至連佢最得意嘅門生聶甫斯基都唔知，佢嘅呢位門生有部緊要著作，《西夏文字學》（1960年），部書奠定咗現代西夏學嘅根基。伊鳳閣嘅辭典留咗喺佢屋企，1937年佢畀當局拉咗處死後，部字典就不知所蹤，就此遺失。

著作
--

* 1909年. 《Из находок П. К. Козлова в г. Хара-хото》（粵譯：哥茲洛夫喺黑水城搵到嘅嘢） ; 出自《帝國地理學會通報》, 第45輯.
* 1911年. 《Страница из истории Си-ся》（粵譯：西夏史中嘅章節）; 出自《帝國科學院通報》第831～836頁.
* 1909年. 《Zur Kenntniss der Hsi-hsia-Sprache》（粵譯：西夏語知識）; 出自《帝國科學院通報》第六卷嘅第1221～1233頁.
* 1913年. 《Документы из города Хара-хото》（粵譯：黑水城嘅文獻）; 出自《帝國科學院通報》第463～477頁.
* 1918年. 《Памятники тангутского письма》（粵譯：西夏手稿）; 出自《俄國科學院通報》第六卷嘅第1221～1233頁.
* 1920年. 《Monuments de l'écriture tangout》（粵譯：西夏字碑文）; 出自《亞洲學報》第十一卷嘅第107～109頁.

攷
-

1. ↑  馬悅然 (2010年). 《《Bernhard Karlgren: Portrait of a Scholar》（粵譯：高本漢 — 學人肖像）》. Rowman & Littlefield. ISBN 978-1-61146-000-1.
2. 1 2  俄羅斯科學院東方文獻研究所. 《《俄藏黑水城文獻》》.第1卷. 上海古籍出版社. ISBN 7-5325-2036-6.

|  |  |
| --- | --- |
| 權威控制 | 
* WorldCat
* VIAF: 6429787
* LCCN: n86830668
* ISNI: 0000 0001 0951 3097

 |
喺荷蘭紅屋前面嘅「I Love Melaka」
荷蘭紅屋
**荷蘭紅屋**（英文：The Stadthuys）係馬來西亞馬六甲州首府馬六甲市一座歷史建築物，亦係東南亞最古老嘅荷蘭建築物，通常亦叫佢做**紅屋廣場**（Red Square）。荷蘭紅屋以佢紅色外牆同附近嘅紅色鐘塔而出名，佢由荷蘭人喺1650年建造，曾經用嚟做荷蘭總督同副總督嘅辦公室。

19世紀時，馬六甲曾經由大英帝國管治。1825年4月19號，住喺呢個州嘅傳教士收到J. Humprey、J. W. Overee同A. W. Baumgarten署名嘅來信，呼籲喺馬六甲建立一個英語教育機構。1826年12月7號，傳教士喺荷蘭紅屋附近開設馬六甲免費學校（Malacca Free School）。1871年，英國政府接管咗呢間學校，最終將佢改名做馬六甲中學（英文：Malacca High School），並喺1931年搬到依家嘅陳觀成路。

荷蘭紅屋喺基督堂側邊，被認為係東南亞現存最古老嘅荷蘭歷史建築，依家係馬六甲歷史博物館、人種博物館（英文：History and Ethnography Museum）同文學博物館所在地。博物館入面陳列住馬六甲歷史上嘅傳統服飾同手工藝品，係馬六甲首屈一指嘅博物館。

荷蘭紅屋係一個大型建築群，建築物內部有兩層，闊30米。荷蘭紅屋除咗做州長官邸之外，仲有秘書長辦公室、祈禱室、餐廳、招待所、僕人官邸、首席商人官邸、監獄、貿易辦公室、倉庫、庭院同埋獨立嘅麵包店。

荷蘭紅屋有幾米厚嘅厚牆、高天花板同大面積範圍舖住地磚，可以提供涼爽嘅室內環境。

荷蘭紅屋喺荷蘭廣場上面，佢雄偉壯觀嘅大窗戶、門同樓梯加深人哋印象。喺屋出面，有一個石製嘅欄杆，通向下一個雙層樓梯，通向一個小陽台，亦可以通過二樓嘅一道門進入。馬六甲荷蘭統治期間，荷蘭紅屋好似東南亞所有其他荷蘭行政大樓一樣，都被髹成白色。通過1824年嘅英荷條約，馬六甲畀荷蘭人割讓。之後喺1911年英國殖民地，英國人將荷蘭紅屋同基督堂建築一樣髹成紅色。直到依家，呢座建築畀英國人髹成紅色嘅真正原因仍然唔知，但係有好多相關傳說同理論。

睇埋
--

* 基督堂

參考
--

1. ↑  "The Stadthuys, Malacca, Malaysia. Stock Photo - Image of malaysia, historic: 60133360". *www.dreamstime.com*. 原先內容歸檔喺2018-05-30. 喺2018-05-29搵到.
2. ↑  〈荷蘭紅屋-〉. 《中信銀行》. 2018-05-02. 原先內容歸檔喺2020-08-11. 喺2020-11-06搵到.
3. ↑  De Witt, Dennis (2007). *History of the Dutch in Malaysia*. Malaysia: Nutmeg Publishing. ISBN 978-983-43519-0-8.
4. ↑  〈荷蘭城紅屋〉. 《馬來西亞觀光局官方網站》. 原先內容歸檔喺2020-11-06. 喺2020-11-06搵到.
搵緊呢個族群嘅居住地嘅話，請睇〈**蝦夷地**〉。
**蝦夷**，又叫做**毛人，**係古代日本倭朝廷，對日本東北方族群嘅貶稱講法。依照地理嘅分佈，仲會分南蝦夷、西蝦夷、渡島蝦夷、渡覺蝦夷等。

日本古文獻度嘅蝦夷人
----------

日本嘅北海道，喺舊陣時係叫作**蝦夷**（えみし Emishi 或えぞ Ezo），日本嘅史書度有唔少關於蝦夷人嘅記載。喺日本武尊傳說成立嘅時代（6世紀），照返《日本書紀》嘅記載，日本武尊經由海路進入陸奧國（依家嘅本州東北地方）攻打東夷「日高見國」。征討完咗，「蝦夷既平，自日高見國還之，西南歷常陸（依家嘅茨城縣東北方）」（轉引自沈淑敏 nd、日本書紀、尾張國熱田太神宮緣記）。由呢度可以睇到，蝦夷人嘅勢力範圍，係由茨城縣東北地區，去到成個本州東北地方。

《日本書紀》入邊，就係咁記載蝦夷嘅：「朕聞：其東夷也，識性強暴，凌犯為宗。村之無長，邑之勿首。各貪封界，並相盜略。亦山有邪神，郊有姦鬼。……其東夷之中，蝦夷是尤強焉。男女相居，父子無別。冬則宿穴，夏則住樔。衣毛飲血，昆弟相疑。……故往古以來，未染王化。……即巧言而調暴神，振武以攘姦鬼。」「東夷之中，有日高見國。其國人，男女並椎結文身，為人勇悍。是總曰蝦夷。亦土地沃壤而曠之，擊可取之。」（轉引自沈淑敏 nd、日本書紀）

江戶時代，德川光圀編過《大日本史》，其中嘅《諸藩列傳》收有《蝦夷傳》上、下兩卷。（蝦夷傳上、蝦夷傳下）

《山海經》同倭王武上表度講嘅毛人都係指呢個族群，原先係生活喺日本關東，收尾畀倭朝廷猛咁驅趕，先至去咗本州北方重有北海道。

現存嘅「阿伊努人」同原「蝦夷人」間嘅關係
--------------------

睇埋：阿伊努族

出面網頁
----

* 征夷史料事纪
**無奇不有**係一個麻雀術語，係指新章麻雀喺六獨同十八番之上，再加多幾種唔同嘅新章番種。**無奇不有**以難度見稱，所以某啲番種甚至唔需要四撘一對或者五撘一對食糊，例如「十三不搭」。

清四碰
---

即係十二張落地，全部都係碰返嚟

三暗刻
---

有三副刻牌，全部都係自己摸返嚟

小七對
---

同十八番入面大七對唔同，小七對係指獨立嘅七對牌，好似咁：

太般高
---

十八番入面嘅「一般高」再撘多對牌，好似咁：

滿庭芳
---

手上嘅四撘一對都由同一個數嘅牌組成，好似全帶三或者全帶六，例如以下組合全部都由四組成咁：

三數
--

即係糊牌全部都係由三個數字組成，好似以下組合全部只得一二三呢三個數組成糊牌咁：

二數
--

三數升級，只係用兩個數組成糊牌，定義上門風(東南西北)同番子(中發白)都當係一個數，好似以下組合咁只係得二同門風組成糊牌：

四歸三
---

六獨嘅四歸一升級，同一種牌嘅四張，有兩張喺撘，另外兩張喺眼，好似下面組牌咁四隻二萬分別係三組入面咁：

四歸四
---

四歸三升級，同一種嘅四張分別係四撘入面，好似下面組牌咁隻三筒分別係晒四組入面咁：

全大、全中、全小
--------

即係手上無門風(東南西北)或者番子(中發白)，而筒索萬上面嘅數字唔係大就係細，例如「七八九」就全大，「四五六」就全中，而「一二三」就全小咁。

清龍、花龍、混龍
--------

同十八番嘅一條龍差唔多，不過就多啲花臣，清一色就叫清龍，即係同十八番嘅一條龍一樣

### 花龍

如果係三種牌組成，就叫花龍，好似咁：


### 混龍

如果係兩種牌組成，就叫混龍，好似咁：

雙龍會
---

清龍入面是但一撘相同，叫雙龍會，例如以下組合，清龍入面嘅一二三出現過兩次，就為之雙龍會：

三結義
---

即係三相逢變種，即係話三組相同數嘅牌，好似咁：

自搶自槓
----

* 例如某家早已碰出222筒，再手持34筒，中中 (即叫25筒)
* 當他摸入第4隻2筒，但不馬上宣佈食胡, 改為"加槓"
* 加槓後，他應詢問有無人搶槓. 如果無，他便宣佈"自搶自槓"
* 基本來說，自搶自槓1番，自摸1番.

但他仍要承受被搶槓的風險. 如先被人搶槓，便不能自搶. 如果他不想為多1番去冒險，便應直接宣佈自摸.

十八羅漢
----

即係槓槓糊，連埋一對眼總共十八張牌，好似咁：

步步高
---

即係指清一色每一撘都承接住上一撘數目，好似咁：

十三不搭
----

糊牌入面完全無撘，撘即係指一二三咁為之撘，而一、三同樣為之撘，除咗眼牌外成副食糊十三張牌完全撘唔上，為之十三不撘，好似咁：

相關
--

* 新章麻雀
* 六獨
* 十八番

| * 睇
* 傾
* 改
廣東麻雀計番 |
| --- |
| 40番 | 天糊 | 大四喜 | 字一色 | 綠一色 | 清么九 | 九子連環 | 四連刻 | 十三么 | 十八羅漢 |
| 30番 | 四暗刻 |
| 20番 | 小四喜 | 全將碰 | 二數 |
| 10番 | 大三元 | 地糊 | 全么 | 全帶 | 大七對 | 三槓 | 三數 | 清一色 | 雙龍會 |
| 8番 | 天叫 |
| 7番 | 小七對 |
| 5番 | 小三元 | 五門齊 |
| 4番 | 地叫 |
| 3番 | 三相逢 | 湊一色 | 清么 | 對對胡 | 全求人 | 一條龍 |
| 2番 | 混么九 | 半求人 | 三連刻 | 四歸二 | 三結義 | 三暗刻 | 全帶么 |
| 1番 | 四歸一 | 海底撈月 | 門前清 | 缺五 | 缺門 | 老少 | 單叫 | 自摸 | 混龍 | 三元牌 | 槓上開花 | 清四碰 | 花龍 | 一般高 | 短么 | 老少碰 | 將 | 平胡 |
| 0番 | 雞胡 |
**陳沒**（粵拼：can4 mut6），本名**陳勇志**，係台灣填詞人、企業家。喺2006年7月1號創辦相信音樂。

經歷
--

1988年進入唱片業做企劃，同作詞。做過滾石唱片副總經理、滾石唱片台灣區總經理、滾石唱片策略長。2006年創辦相信音樂，依家係相信音樂執行長，必應創造策略長。

作詞代表作
-----

梁靜茹
《不想睡》《FLY AWAY 》《別人的天長地久》《親親》《崇拜》《三吋日光》《一秒的天堂》《生命中不可承受的輕》《滿滿的都是愛》《屬於》《情歌》《愛久見人心》《偶陣雨》《小小孩》

周華健
《忘憂草》《在雲端》《我是誰》《小天堂》

劉若英
《人之初》《成全》《我不想念》《風和日麗》《滿滿》

李心潔
《我要粘著你》《口袋》

任賢齊
《傷心太平洋》《天涯》《飛鳥》《神魔·不信邪》《對摺》《光芒》《殺手鐧》《明天過後》

無印良品
《恍然大悟》

品冠
《最想念的季節》《走路回家》《執子之手》《那些女孩教我的事》

黃品源
《淚光閃閃》

丁噹
《我愛上的》《親人》《夢交響》《冷血動物》《踹來共》《好難得》《奇異果》《偷偷的愛》《手掌心》《甩開》《不愛》《我不以為》《原來你都在》

嚴爵
《偷偷的愛》《好的情人》 《火上加油》《單細胞》《潔癖》 《π》 《Everyday》《超級巨星》《至少我有我》

黃鴻升
《澀谷》《黑心》

蘇慧倫
《天下大亂》

五月天
《由我們主宰(改編詞)》

凡人譜
《孤獨》

梁漢文
《一步步》

參考
--

1. ↑  KKbox 崇拜 2020-06-15

* 台灣指南
* 音樂指南
* 人物指南
澳門電訊設置在街頭嘅電箱
**澳門電訊有限公司**（**Companhia de Telecomunicações de Macau, S.A.R.L.**‎，簡稱**CTM**）係澳門第一間提供電話通訊服務嘅企業。1981年至2011年之間，澳門電訊就一直獨家做晒全澳嘅固網電話服務。

澳門嘅電話通訊原屬澳門郵電司轄下管理。直至1981年9月29號，澳葡政府同埋大東電報局簽定20年嘅專營合約。澳門電訊於1981年10月成立後，就擔負改善澳門電訊服務嘅使命。澳門回歸後屆滿嘅專營合約，得澳門特區政府批准續期10年，但電訊市場好似流動通訊服務已經全面開放。

現時澳門電訊所提供嘅服務包括寬頻、流動通訊（2G及3G）以及專業方案。

組成
--

澳門電訊有限公司係唔同集團合資經營，分別有：

* 中信國際電訊（股份佔99%）
* 澳門政府（股份佔1%）

2010年2月12日中信國際電訊攞出14億向中信泰富買入佢手頭上澳門電訊20%股份，又喺2013年1月15日向英國大東電報局同埋葡萄牙電訊集團買入佢哋手頭上全部股份（大東電報局一部分作價7.497億美元，葡萄牙電訊集團作價4.116億美元，按冇債項同埋冇額外現金計數），交易嘅時間估計要6至9個月，即係中信國際電訊將會擁有99%股權，澳門政府嘅股份部分冇變。

而家公司主席為英國大東電報局全資附屬子公司Sable Holding Limited，行政總裁由潘福禧先生擔任。

參考
--

* 澳門脈搏周報：電訊利潤高企可見電訊市場開放尚有空間當局應適時檢討專營合約以提高服務質素

出面網頁
----

* 澳門電訊有限公司
* 極動感（澳門電訊旗下網站）

| * 睇
* 傾
* 改
Bridge Alliance成員 |
| --- |
| 
泰國 Advanced Info Service · 印度 Bharti Airtel · 香港 香港移動通訊 · 澳門 澳門電訊 · 菲律賓 Globe Telecom  馬來西亞 Maxis Communications · 澳洲 Optus · 星加坡 新加坡電信 · 大韓民國 SK電訊 · 中華民國 台灣大哥大 · 印尼 Telkomsel
 |
出自山海經十八卷附圖
**胐胐**（讀翡翡），《山海經》講嘅獸，狸咁樣，白尾，頸有長毛。養咗無憂。出自霍山。古時有好多霍山，邊個霍山，純屬推測。據說山海經原本有圖，已經失傳，現有嘅圖，都係後人想象。

字
-

胐胐，郭樸注，普昧反。按此，可以讀披披或比比。然而史上重唇音，曾轉為輕唇音。廣東話胐字，讀翡，胐胐讀為翡翡。

若按古音，朏朏會跟月字部朏。唔係肉字部胐。有時混淆，寫錯**胐胐**。

清《字𢑥補》卷五辰集，月部朏字有講，可以為證。

```
胐。又獸名。〔山海經〕。霍山有獸焉。其狀如狸而白尾，有鬛，名曰朏朏。从普昧反。
```

山海經
---

山海經，先秦嘅經，來源無從稽考，現多數認為，收集古時圖文而成，戰國成書。

胐胐一項，出自書中中山經。

```
又北四十里曰霍山，其木多榖，有獸焉，其狀如狸而白尾，有鬛，名曰朏朏，養之可以巳憂。
```

### 又北四十里曰霍山

晉郭樸注。

```
今平陽永縣，廬江灊縣，晉安羅江縣，河南鞏縣，皆有霍山。明山以霍為名者，非一矣。案爾雅，大山繞小山為霍。
```

清，吳任臣注。

```
霍。任臣案。霍山甚多。最大者衡山。一名霍山。白虎通云。之為言䕶也。太陽用事䕶養萬物也。漢武帝移南岳于天柱山。遂以天柱山為霍山。廬江之霍山也。爾雅。北方之美。有霍山之珠玉焉。平陽之霍山也。經所紀疑是此山。水經注。霍太山。上有飛㢘冢山。上有廟甚虛。鳥雀不棲其林。猛虎常守其庭。劉㑹孟云。山西霍州。霍山今為中鎮。固禹貢之岳陽也。
```

### 其木多榖，有獸焉，其狀如狸而白尾，有鬛，名曰朏朏，養之可以已憂

郭樸注。

```
謂畜養之也。普昧反。
```

吳任臣注。

```
安任臣案。駢雅曰。朏朏蒙頌。皆狸屬也。麟書云。得朏朏與之逰。而釋我之憂。
```

註
-

1. ↑  〈字𢑥補。朏字。〉.
**四辻宮**（日文：よつつじのみや）係日本一個曾經存在嘅宮家，由順德天皇第六個仔善統親王1233年左右創立，歷3代，直到1402年絕家，有指係歷史上第一個世襲宮家。但係歷史上就冇任何關於佢哋後人嘅資料，就連確實住嘅地方都冇人知。

歷史
--

四辻宮係由善統親王響1233年左右創立，而善統響1291年出家，所以由仔尊雅王繼承當主一位。歷史上對於尊雅王嘅資料唔多，淨係知佢有三個仔女，分別係大仔無極志玄、大女智泉聖通同埋細仔善成王。響1356年，善成王皇籍脫離，改名叫四辻善成，以伯爵身份繼承當主一位。1395年善成出家，而後嚟善成響族譜上唯一一個仔松蔭常宗又響1407年出家，所以歷史學家判斷四辻宮就此絕家。

但係善成如果真係得松蔭常宗一個仔，咁一定會反對佢出家，因為佢出咗家就冇人繼承當主一位，所以有人認為唔合理，但響族譜上善成又冇其他仔女。

歷任當主
----

* 第一任：善統親王
* 第二任：尊雅王
* 第三任（末代）：四辻善成

| * 睇
* 傾
* 改
菊の御紋 日本宮家 菊の御紋 |
| --- |
| 鐮倉幕府時代 | 岩倉宮 - 四辻宮 - 早田宮 - 六條宮 |  |
| 室町幕府時代 | 常盤井宮 - 木寺宮 - 花町宮 - 土御門宮 - 五辻宮 - 小倉宮 - 玉川宮 - 護聖院宮 |
| 江戶幕府時代 | 聖護院宮 - 中川宮 |
| 1947年前 | 伏見宮 - 久邇宮 - 賀陽宮 - 山階宮 - 北白川宮 - 梨本宮 - 閑院宮 - 朝香宮 - 東伏見宮 - 東久邇宮 - 竹田宮 - （四世襲親王家：伏見宮 - 閑院宮 - 桂宮 - 有栖川宮 - 前身：常磐井宮 - 京極宮 - 八條宮） - （一早已經絕家：小松宮 - 華頂宮） |
| 1947年後 | 秩父宮 - 高松宮 - 桂宮 - 三笠宮（ - 寬仁親王家） - 常陸宮 - 秋篠宮 - 高圓宮 |
| 現存嘅四大宮家 | 秋篠宮 - 常陸宮 - 三笠宮 - 高圓宮 |
「列根」跳轉嚟呢度。要睇第啲意思，請去【**列根 (搞清楚)**】。

**朗奴列根**（粵拼：long5 nou4 lit6 gan1；英文：**Ronald Wilson Reagan**；1911年2月6號—2004年6月5號），又**列根**，係第40任美國總統，任期由1981年到1989年。原本從事娛樂事業。

列根本身係個主持人，曾經報導過球賽，又做過真人騷主持，重拍過電視劇同電影。到1966年佢開始投身政壇。嗰年佢當選咗加州州長，一做就做咗兩任，到1975年為止。1980年佢打敗當時嘅卡特，當選美國總統。

列根出咗名演講一流，傳媒形容佢係「偉大嘅溝通者」。佢曾經有句話俾人視為經典：「政府唔係解決問題嘅最佳途徑，政府本身先至係問題所在。」佢認為國家好多問題，往往都係政府一手造成，所以佢喺任內，將稅率降低咗25%，又降低利率，撤銷咗好多擾民嘅管制，使到美國經濟喺1982年開始有所起色。列根做總統影響咗1980年代美國嘅文化同科技，因此1980年代又被稱為「列根時代」。

好多人都話列根係美國搞冧蘇聯嘅主要人物，因為佢曾經喺演講入面話過「要將蘇聯送入歷史嘅煙灰缸」。但係歷史學家睇法並唔一致，一啲人認同；但一啲人就認為蘇聯其後解體，只係咁啱得咁巧。喺列根兩屆任期完咗之後，佢個副手老布殊坐正咗總統位。

列根老年有老人癡呆症，喺2004年6月5號因病去世，終年93歲。

參考
--

1. ↑   Busch 1993; Summy and Salla 1995
2. ↑  War: The New Edition, Gwynne Dyer (1985, 2004); The Best War Ever: America and World War Two, Micheal C.C. Adams (1994)

出面網頁
----

* "Ronald Reagan | whitehouse.gov" (英文). 白宮.
法（fǎ）字的號碼：34131.
**四角號碼**係中文詞典常用嘅檢字方法之一，把筆劃分成十類，用最多五個阿拉伯數字嚟對漢字進行歸類。

四角號碼檢字法由王雲五發明，而高夢旦就係"附角"嘅發明者，佢並喺1925年5月作咗《號碼檢字法》由商務印書館出版。1926年9月，《四角號碼檢字法》單行本出版，有蔡元培、胡適等作序。1934年1月，《四角號碼檢字法》（附檢字表）出版，加埋高夢旦嘅序。

四角號碼檢字法用數字0到9去表示一個漢字四角嘅十種筆形，依序攞字嘅左上、右上、左下、右下角的筆劃，攞到四組數字，有時就喺最後加一個位嘅補碼，所以最多為五碼。

四角號碼檢字法歌仔
---------

胡適曾經作過歌訣來記住四角號碼：「一橫二垂三點捺，點下帶橫變零頭，叉四插五方塊六，七角八八小是九。」後來編《四角號碼新詞典》嘅時候，黃維榮改成而家通行嘅版本。

```
橫一垂二三點捺，
叉四插五方框六；
七角八八九是小，
點下有橫變零頭。
```

規則
--

每字攞左上角、右上角、左下角、右下角四筆。可以攞複筆時應該攞複筆。字上部或者下部剩係得一筆形嘅時候作左角，右角作0。用過的筆形再填他角亦都作0。由「囗」「門」「鬥」組成嘅字，下角攞內部筆畫，但外圍有其他筆畫嘅時候例外。附角喺右下角之上最貼近而露鋒芒一筆，如該筆已經用過，則附角係0。

睇吓
--

* 縱橫輸入法：改良自四角號碼嘅輸入法
* 三角編號法：源自四角號碼嘅編碼方法
* 行列輸入法：另一個以數字作為漢字編碼檢字嘅方法。
割圓八綫。正弦為打直，圖內弦綫。
**正弦**，割圓術一綫，割圓八綫之一。而**正弦函數**，為三角函數之一，英文叫**sine**，數學符號寫**sin**，數式寫如{\displaystyle \sin \theta }。

正弦函數假設，割圓半徑為一時，用正角求出正弦有幾長。以往會用對數表求查得數值。

割圓
--

正弦之所以叫弦，皆因佢好似勾住弓嘅弦。

圓之中，畫一直綫，將圓割開大細邊，直綫在圓內，此為通弦。通弦中間再分一半，半段就係正弦。

### 弧弦矢

割圓八綫圖中所見，正弧、正弦、正矢，正正係半截弓嘅形。

### 正弦三角形

乙甲丁為直角三角形。圓心處夾角叫正角。

餘弦乙己，同底綫甲丁，長短一樣。故此用勾股定理，餘弦平方，加上正弦平方，就係半徑平方。

正弦長短，與正角大細成正比。正角愈大，正弦愈長。正角為〇，正弦為〇。正角為直角，正弦同半徑一樣長。

三角函數
----

正角三角形示意。
正弦函數，為圓半徑為一時，正弦數值，亦可謂比例。任意直角三角形，都可如割圓八綫咁，套入四分圓。三角形斜邊為圓半徑，夾角做正角，對邊為正弦，

{\displaystyle \sin \alpha } 比一，就等如正弦比半徑，亦即對邊比斜邊。

{\displaystyle {\frac {\sin \alpha }{1}}={\frac {\mathrm {a} }{\mathrm {h} }}}
{\displaystyle {\sin \alpha }={\frac {\mathrm {a} }{\mathrm {h} }}}
簡而言之，直角三角形，某銳角之正弦函數，就係銳角之對邊比斜邊。

### 坐標投影

角度與正弦值
然而正弦函數，唔限於四分圓一角。正角為大於直角，甚至係負數，仍然可以投影出正弦綫，得出正弦長短。

正弦函數以笛卡兒坐標系統去理解，就會有正負數。角度大於平角而少於全角，就落入負值範圍。

由於正弦至少長到半徑，正弦函數假定半徑為一，咁正弦函數最大值為一，最小值為負一。

正弦曲綫
----

正弦圖表
以角度為橫軸，與正弦函數為縱軸，以上繪圖，就會得出波浪曲綫，此為**正弦曲綫**（**sine curve**）。

複數表示
----

正弦函數可以用複數嚟表示：

{\displaystyle \sin x={\frac {e^{ix}-e^{-ix}}{2i}}}

### 證明

考慮：

{\displaystyle {\begin{aligned}&e^{ix}=\cos x+i\sin x\cdots (1)\\&e^{-ix}=\cos(-x)+i\sin(-x)=\cos x-i\sin x\cdots (2)\\&(1)-(2):e^{ix}-e^{-ix}=2i\sin x\\&\therefore \sin x={\frac {e^{ix}-e^{-ix}}{2i}}\end{aligned}}}

睇埋
--

* 餘弦
* 正切
* 餘切
* 正割
* 餘割
* 正矢
* 餘矢
嘉芙費曼
**嘉芙費曼**（英文：**Catherine Astrid Salome Freeman**，通常叫Cathy Freeman，1973年2月16號—）係澳洲田徑運動員，佢獲澳洲政府頒授OAM荷蘭水蓋。佢最擅長嘅項目就係400米跑。佢係澳洲土著，喺昆士蘭嘅麥卡伊出世。

响1994年喺加拿大卑詩省維多利亞市舉行嘅英聯邦運動會，佢揮動住澳洲土著旗。正規嘅運動會，只有國旗。

費曼攞咗兩屆世界錦標賽400米冠軍，喺雅典（1997年）同塞維利亞（1999年）。响1996年夏季奧林匹克運動會，佢喺400米跑嘅決賽輸咗畀法國嘅Marie-José Perec為澳洲响400米跑攞咗面銀牌。佢當時跑出嘅時間係48秒63。

費曼响1995年墨爾本嘅委員會被譽為係呢方面嘅專業。（popularly called Queen of Moomba）。2000年悉尼夏季奧運會開幕儀式負責燃點聖火，响2000年9月25號舉行嘅悉尼奧運，因為決賽前Perec俾人嚇走咗，佢「輕鬆」咁為澳洲贏得400米跑嘅金牌；做出嘅時間係49秒11。費曼响2001年勞倫斯世界體育獎獲得「世界最佳女子運動員」獎。 

費曼同佢個經理人Nick Bideau有過好長嘅拖友關係 。响1999年，費曼宣佈同Nike嘅行政總裁Sandy Bodecker結婚，後嚟佢喺悉尼向外公佈醫院護士同佢講佢老公生咗癌。佢向外界公佈佢哋喺2003年2月分居。

喺2003年7月15號，費曼宣佈退役。

註
-

1. ↑  Craig Bellamy, Gordon Chisholm, Hilary Eriksen (2006年2月17號) *Moomba: A festival for the people.*:  互聯網檔案館嘅歸檔，歸檔日期2009年10月28號，. PDF pp 17-22
2. ↑  Bideau's methods are make or break - by Raelene Boyle - publisher: SMH (2006年3月22號)

出面網頁
----

* 嘉芙費曼 喺國際田徑總會嘅資料
**嘉義市區鐵路高架化**（英文：Chiayi Urban District Elevated Railway Project）簡稱**嘉義鐵路高架化**，係由交通部鐵道局所規劃，計畫範圍全長10.9公里→（包埋民雄，計畫就係19.82公里）。規劃將現有嘉義市區7.9公里嘅鐵路，改建喺高架橋樑上面，現有嘅嘉北車站同埋嘉義車站改建為高架車站，並復設北回地面車站（原本嘅北回歸線站）；而家呢個計畫已移交交通部鐵道局北部工程處（原交通部高速鐵路工程局捷運工程處）主辦，喺2017年12月23號動工，預計喺2025年3月通車；民雄段就喺2019年12月16號獲行政院可行性研究審查通過，預定喺2021年進入實質動工，並喺2027年完工通車。

參考
--

1. ↑  芋傳媒（中央社） (2020-01-01). 〈嘉市鐵路高架化 交部：朝2025年底營運通車努力〉. 《芋傳媒》 (中文). 原著喺2020-02-16歸檔. 喺2020-01-28搵到.
2. ↑  {{cite web|url=
3. ↑  蔡宗勳 (2019-05-06). 〈嘉義鐵路高架延伸嘉縣段 拚後年動工〉. 《自由時報》 (中文). 原著喺2020-02-16歸檔. 喺2020-01-28搵到.
4. ↑  嘉義縣政府新聞行銷處公共關係科 (2016-12-08). 〈嘉義縣長張花冠極力爭取嘉義鐵路高架化「一次核定，分期完工」〉. 《嘉義縣政府全球資訊網》 (中文). 原著喺2020-02-16歸檔. 喺2020-01-28搵到.
**東征陣亡烈士紀念園**（粵拼：dung1 zing1 zan6 mong4 lit6 si6 gei2\*3 nim6 jyun4）
係中國廣東廣州嘅一個烈士墓園兼愛國主義教育基地，1925年12月動工，1926年6月16號起好，位置喺黃埔區長洲西北角嘅萬松嶺上邊，近珠江邊。而家屬中國國家重點保護文物，有「細黃花崗」之稱。

史
-

1925年，國民軍喺平定滇桂軍叛亂同沙基慘案時死傷無數，其中黃埔軍校有516位學生喺呢兩場仗俾敵人殺咗。後嚟軍校啲人為咗紀念佢哋，同年出咗65,000大洋起咗呢間紀念園，直到1926年6月16號起好。1937年起埋墓道同紀念坊、碼頭嚟發揚軍校師生嘅有揚黃埔精神。後嚟因年久失修，加上文革破四舊時期出現人為破壞因素而逐漸出現殘舊跡象。後嚟廣州市人民政府喺1978年拆咗墓道附近啲違章建築，1984年出錢搞修繕工作，重喺1989年出咗130幾萬蚊人民幣將隔開咗墓道條路用墻圍住；1991年順便起埋東征史跡陳列室。1997年被列為全國重點文物。

景觀
--

紀念園有50,000幾m²咁大，入面有方形墓臺、碑亭、記功坊、蔡光舉烈士墓、一大堆入伍生之墓等。

東江陣亡烈士墓
東江陣亡烈士墓
紀念園中心一墓，1925年12月起，1926年6月16號起好，入面埋咗黃埔軍校兩次東征、平定滇桂軍叛亂同沙基慘案入面死咗啲烈士殘骸。

蔡光舉烈士墓
內文：蔡光舉
紀念園西南一墓，喺1926年起好，入面埋咗蔡光舉啲骨灰響度，因為蔡光舉係黃埔軍校第一期學生，參加過黃埔軍校東征，但第一次東征時（平定滇桂軍叛亂）俾敵人亂槍殺死咗。

少將墓
紀念園東北一景，喺1936年搬到萬松嶺而安葬，1989年重修過，入面埋咗17位少將啲骨灰響度。呢17位少將都係黃埔軍校出身嘅國民黨陸軍人馬，喺派系鬥爭當中冚嗮家產。上邊嘅墓名係由國民黨陸軍中將——李漢魂幫吳滄桑而寫。

學生墓群
紀念園東南一景，喺1984年搬到萬松嶺而安葬，入面埋咗黃埔軍校啲學生同八伍生啲骨灰響度。墓群未搬到萬松嶺之前，好多時分散喺長洲萬松嶺上，但因年久失修，有好多墓碑唔見咗或爛嗮。

東江陣亡烈士記功坊
東江陣亡烈士記功坊
紀念園中心偏東南一牌坊建築，個樣按法國巴黎嘅凱旋門樣嚟整，但佢有3個大門口。入面有寫黃埔軍校烈士嘅芳名同陸軍中將——劉堯宸嘅功蹟。入面有嚿碑刻，雖然喺文革期間俾人整蠱，但1984年重新搞返出嚟，1991年重修。

北伐紀念碑
紀念園外東南一景，屬舊時濟深公園範圍，1928年起好，1984年重修過，入面埋咗黃埔軍校出身、因北伐戰爭而死嘅將士同上校啲骨灰響度，碑上邊有佢哋啲名。

攷
-

|  |  |
| --- | --- |
|  | 維基同享有多媒體嘅嘢：**Mausoleum for the Martyrs of the East Campaign** |

* 2016黃埔軍校舊址旅遊攻略之東征烈士墓園 相約久久
* 國共兩黨烈士唯一眾骸共葬的地方——東征陣亡烈士墓園 粵台視窗
* 東征烈士墓園 黃埔軍校舊址紀念館
**茅侃侃**（粵拼：maau4 hon2 hon2；1983年5月25號—2018年1月24號）係中國大陸嘅企業家，北京人，創辦過Majoy。

生平
--

茅侃侃喺1983年5月25號喺北京出世，6歲嗰時阿爸攞咗部進口Apple機而學識咗程序同軟件等電腦系統，令佢好快成為位電腦高手。12歲時重識點樣裝卸軟件，14歲時喺《大眾軟件》等雜誌發佈咗好多篇文章，重自己設計同開發軟件，15歲時喺瀛海威時空論壇成為最後生嘅論壇版主。

2000年因為高一地理會考肥佬而兩次退學，但退學後重攞咗微軟MCP、MCSE同埋MCDBA呢三項認證。喺嗰時嚟講，成個亞洲凈得兩位18歲以下嘅人成功攞到微軟嗰三項認證，過咗半年又搞掂埋華爾街英文嘅學習。期間重轉咗好多工同成立咗兼公司同創辦咗個Linux技術網站，但因為佢成日鬧客戶而最後食西北風。

茅侃侃從2004年開始轉向網遊界發展，佢最先決定開間Majoy公司搞真人實景嘅遊戲項，令佢嘅身份好快俾媒體關注，重喺2006年5月同李想、戴志康、高燃一齊喺CCTV-2嘅《對話》節目出鏡，成為一時佳話，後嚟嗰四位俾北京民眾話成「京城四少」。不過花無百日紅，茅侃侃喺同年底因為將佢自己產品定價成（CNY￥388／2個鐘）而俾公司嘅營銷部同市場部質疑，連定價問題都拗餐飽，最後搞到Majoy公司出現炒魷潮。離開Majoy之後，佢刪走嗮之前喺微博發佈過嘅文章，而另外寫咗兩篇嘢講述自己從高中退學之後到成億身家嘅轉變過程。

隨後佢喺智能電話出現之後，又去到「哪兒堵」嘅交通APP做生意，不過佢因為成日唔係去咖啡舖就係卡拉OK、夜總會呢啲地方，令APP嘅生意一落千丈。雖然2013年轉到鳴鶴鳴和文化傳媒搞網遊電視業，第一年攢咗成1400萬蚊，但第二年因為同拍檔公司撻Q而倒米。喺2015年9月30號又去到上市公司——萬家文化，一齊成立「萬家電競」嘅合資公司，但係到2017年9至11月，公司因為爆出成千萬蚊嘅債務同埋猛咁拖糧，令茅侃侃陷入山窮水盡嘅地步。最後公司破產。

死
-

2018年1月24號，茅侃侃喺北京海淀區住所開煤氣自殺死咗，終年34歲。

註
-

1. ↑  呢度講嘅「瀛海威時空」係1995年喺北京創辦嘅網絡公司，隨後改咗名做「瀛海威」，但2003年因經營不善而執笠。

攷
-

* 刘胜军. 〈网传万家电竞CEO茅侃侃自杀 曾与李想等并称互联网京城四少〉. DoNews. 喺2018-01-25搵到.
* 李竞择. 〈知名80后创业者茅侃侃离世〉. 《腾讯》. 界面新闻. 喺2018-01-25搵到.
* 雷建平. 〈最早成名的80后创业者茅侃侃走了：爱你不后悔 尊重故事结尾〉. 《搜狐》. 雷帝网. 喺2018-01-25搵到.
* 新浪-侃侃走了 祥源文化是不是应该付出代价
**正東唱片**（Go East Entertainment Co. Ltd.）係香港一間執咗笠嘅唱片公司，成立時係寶麗金唱片嘅附屬公司，但當時運作獨立於香港寶麗金唱片，版權管理方面亦有自己嘅正東音樂版權有限公司（Go East Music Publishing Co. Ltd.）。

歷史
--

1996年，當時仲喺華納工作嘅黃柏高同鄭中基嘅老竇鄭東漢合作，喺寶麗金旗下成立咗正東唱片，佢形容相比起喺華納嗰陣，係『真正打天下』。喺正東嘅時期佢就捧紅咗陳慧琳、許志安、楊千嬅，製作人方面亦提攜咗雷頌德。

2002年，黃柏高宣佈離開正東，成立金牌娛樂，正東唱片由獨立運作變成環球唱片嘅一個牌子。

2008年，正東音樂版權有限公司解散。

2017年，正東唱片正式執笠，旗下歌手都轉去環球唱片旗下。

參考
--

1. 1 2  《【偶然馬浚偉｜經典重溫】Paco睇中陳慧琳把聲有性格？/黃霑食魚一定要打包條魚骨？/雷頌德唔知份工要做咩 Paco都照請？》 (英文), 喺2021-04-12搵到
2. ↑  〈金牌经纪人黄柏高陈家瑛 明星背后的良师益友-搜狐音乐〉. *music.yule.sohu.com*. 喺2021-04-12搵到.
3. 1 2  〈黄柏高纵论乐坛：为何周杰伦不是我挖到的(组图)-搜狐娱乐频道〉. *yule.sohu.com*. 喺2021-04-12搵到.
4. ↑  〈GO EAST MUSIC PUBLISHING COMPANY LIMITED 正東音樂版權有限公司〉. *webb-site.com*. 喺2021-04-26搵到.
5. ↑  〈GO EAST ENTERTAINMENT COMPANY LIMITED 正東唱片有限公司〉. *webb-site.com*. 喺2021-04-26搵到.
| How to read a taxoboxHow to read a taxobox**綠樹蟒** |
| --- |
| 喺爬蟲館(屯門公園)影嘅綠樹蟒喺爬蟲館(屯門公園)影嘅綠樹蟒 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 爬蟲綱 Reptilia |
|
|
|
|
|
| 目 | 有鱗目 Squamata |
| 亞目 (Subordo): | 蛇亞目 Serpentes |
|
|
|
|
|
|
|
| 科 | 蟒科 Pythonidae |
|
|
|
|
|
| 屬 | 樹蟒屬 *Morelia* |
|
|
|
|
|
|
|
| 種 | **綠樹蟒 *M. viridis*** |
|

 |
|
| 二元學名 |
| ***Morelia viridis***Schlegel，1872 |
|
|
|
|
|
|
|
|
|
|
|
|
|
|
| 別名 |
| * *Python viridis* - Schlegel，1872
* *Chondropython azureus* - Meyer，1874
* *Chondropython pulcher* - Sauvage，1878
* *Chondropython azureus* - Peters & Doria，1878
* *Chondropython viridis* - Boulenger，1893
* *Chondropython viridis* - Kinghorn，1928
* *Chondropython viridis* - McDowell，1975
* *Morelia viridis* - Underwood & Stimson，1990
* *Chondropython viridis* - Cogger，1992
* *M*[*orelia*]. *viridis* - Kluge，1993
 |

**綠樹蟒**（學名：*Morelia viridis*）係蛇亞目蟒科下嘅一個無毒蛇種，主要分布於新畿內亞、印尼群島同澳洲嘅約克角半島。綠樹蟒具徹底嘅樹棲性，平時大都會留喺樹上，體色係單純鮮明嘅綠色。目前仲未有任何亞種被確認。

下面段文未譯好，歡迎你幫手。
特徵
--

綠樹蟒成年的綠樹蟒體長平均約有90至120公分，最高紀錄為213公分。牠們的上唇鱗片位置，有一雙具備耐熱功能的凹槽。綠樹蟒一如其名，其身體顏色是鮮明的綠色，沿著脊柱位置有一條白色或暗黃色的條紋，通體佈滿與體色同色的斑點紋理。據指綠樹蟒身上偶爾也會出現藍化現象。
綠樹蟒與一般樹蟒一樣，保持棲息於樹木之上。牠們會以身體環繞樹枝往來迴蜷，最後把頭部垂在正中間位置，遠看形狀就像一個馬鞍。這個獨特的棲息姿態，與隸屬蚺科並分布於南美洲的翡翠蟒幾乎是一樣的，由於二者不論是外型還是棲息動作都如此相似，因此經常令人產生混淆。

地理分布
----

綠樹蟒多居於熱帶雨林與及灌木叢間。牠們主要分布於印尼（如斯考滕群島等地）、巴布亞新畿內亞與及澳洲（包括昆士蘭東岸附近的約克角半島）一帶。其標本產地為印尼的阿魯群島。另外，綠樹蟒與地毯莫瑞蟒是分布在相同區域的兩個同科蛇種，彼此間經常出現生態上的競爭。

保育狀態
----

目前，對於綠樹蟒而言最大的生態威脅是其主要棲息地逐漸受到破壞，在西新畿內亞一帶情況尤為嚴重。現在的西新畿內亞正受印尼佔領，區內的樹木正面臨印尼政府的砍伐工程。另一方面，綠樹蟒所棲息的古舊森林裡亦同時居住有一些有食蛇習俗的巴布亞土著，這對於綠樹蟒而言又是一個強烈的威脅。

繁殖方面，綠樹蟒是卵生動物，每次大概能生產12至25枚蛇卵。母蛇會把蛇卵放置到樹洞裡，繼而進行孵育。孵化後出生的幼蛇體色主要是淺黃色，佈有淡淡的紫色及棕色的斑紋。當幼蛇逐漸成長，其體色就會慢慢地變化成鮮綠的顏色。

進食習慣
----

綠樹蟒綠樹蟒主要進食小型的哺乳類動物，例如鼠類等，有時亦會進食其它爬蟲動物。雖然有很多文獻指綠樹蟒會進食鳥類，但事實上鳥類並不是綠樹蟒的進食對象。學者史威德克曾為綠樹蟒有否食用鳥類的問題作出研究，他多次把綠樹蟒胃部裡的食物成分作出化驗，結果發現超逾一千種被綠樹蟒吞食的動物裡，並不包括任何鳥類。另外，綠樹蟒的捕獵方式是靜待於樹枝上作伏擊，當掌握獵物的機會出現時牠就會以其靈活的尾巴把獵物俘獲，然後迅即對其作出咬擊。

雖然綠樹蟒有著比較難以飼育的習性，但牠們仍然是頗常見的寵物蛇種。牠們對生活環境的要求相當高，但一旦適應了居住的環境就會很順利地得到成長。另一個飼養綠樹蟒的困難之處，在於野生捕捉的綠樹蟒容易長有寄生蟲，每逢如此牠們便會變得難以馴化。因此要成功養殖綠樹蟒是有一定難度的。

備註
--

1. 1 2  McDiarmid RW、Campbell JA、Touré T：《Snake Species of the World: A Taxonomic and Geographic Reference, vol. 1》頁511，Herpetologists' League，1999年。ISBN 1-893777-00-6
2. ↑  *Morelia viridis* (TSN 634781). Integrated Taxonomic Information System. Accessed on 19 September 2007.
3. 1 2 3 4 5  Mehrtens JM：《Living Snakes of the World in Color》頁480，紐約：Sterling Publishers，1987年。ISBN 0-8069-6460-X

外部連結
----

* TIGR爬蟲類資料庫：綠樹蟒（英文）
* Morelia viridis
| How to read a taxoboxHow to read a taxobox**袋鼠** |
| --- |
| 東部大灰袋鼠東部大灰袋鼠 |
|
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
| 亞門(Subphylum): | 脊索動物亞門 |
|
|
|
|
|
| 綱 | 哺乳綱 |
| 亞綱 | 後獸亞綱 |
|
|
|
|
| 目 | 有袋類 |
|
|
|
|
|
|
|
|
| 科 | **袋鼠科** |
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
|
|

**袋鼠**（doi6 syu2）係一種屬於袋鼠目嘅有袋類（袋鼠目嘅其他成員有小袋鼠、樹袋鼠、大袋鼠、沙袋鼠同短尾矮袋鼠：共有45種）。「Kangaroo」有時亦引伸為任何有袋動物。多數澳洲鬼佬鬼婆會用到Kangaroo、Wallaby同埋Wallaroo嚟分辨各種袋鼠，不過三個英文詞成日俾人撈亂搞錯。頭先提嘅三種，會作為生肉、加工食品或者煮好嘅餸，喺舖頭同餐廳合法噉樣賣錢。大多數袋鼠都係澳洲嘅特產，另外有少數品種（例如樹袋鼠）喺新畿內亞野生。

英文名
---

坊間有傳聞指，「Kangaroo」呢個袋鼠嘅英文名來自場誤會——澳洲原住民 Guugu Yimidhirr 話嘅 *gangurru*，係解「唔知道」。約瑟夫·班克斯有次帶隊人行船時，喺努力河（即現時曲鎮港口）泊岸，去修理爛咗近七個禮拜嘅船，其間佢哋發現到呢種咁古靈精怪嘅動物，就走去問啲土著。雞同鴨講之後，是旦用咗「唔知道」嘅土話音起咗個英文名，之後啲歐洲人一路繼續噉樣用，無改返。

1898年，人類學家 Walter Roth 寫信畀 The Australsian 嘅編輯話「gangurru」對於昆士蘭嘅 Guugu Yimidhirr 人意思係「black kangaroo（黑色嘅袋鼠）」。語言人類學家 John Haviland 研究 Guugu Yimidhirr 呢隻話時亦贊成呢個講法。

品種舉偶
----

 呢個表唔完整，歡迎**加料**。
美國「迪士尼動物王國」養嘅袋鼠
生物學分類同英文俗名唔對應……只有肆種袋鼠嘅英文名叫做「Kangaroo」；

* **赤大袋鼠**（*Macropus rufus／Red Kangaroo*）係現存最大嘅有袋類。赤大袋鼠生活喺澳洲中部嘅半沙漠地帶。成年雄性袋鼠嘅身長可達 2 米，體重可達90千克（200磅）。
* **東部灰大袋鼠**（*Macropus giganteus*⁄Eastern Grey Kabgaroo）雖然冇赤大袋鼠咁出名，但係東部灰大袋鼠係最常見嘅。生活喺較為肥沃嘅地區。
* **西部灰大袋鼠**（*Macropus fuliginosus*／Western Grey Kangaroo）細過上述兩者：成年雄性嘅體重為54千克（119磅）。生活喺澳洲西南海岸同達令河盆地。
* **羚大袋鼠**（*Macropus Antilopinus*／Antilopine Kangaroo）多數住喺澳洲北邊，毑嘅灰色，公嘅啡紅色。

**短尾矮袋鼠（*Setonix brachyurus* / Quokka）**—— 家下死剩一種，只係喺澳洲西南海邊野生。爾隻嘢同家貓咁上下大，個樣幾得意，連野生嗰啲都唔驚人，好多遊埠友會去羅特尼斯島睼渠地。

人同袋鼠
----

同其他更細隻嘅有袋類唔同，越大隻嘅袋鼠適應力越強，亦同人類經歷咗澳洲幾長嘅共同歷史。以前歐洲新移民大幅砍伐森林，改造成草原，要來放牧綿羊同牛等等。袋鼠都係食草嘅，唔使驚餓親。相比之下，好多細隻嘅品種就面臨較大嘅生存威脅，數量亦較少。目前並無大規模嘅袋鼠養殖業，不過野生嘅袋鼠會被獵殺，賣畀人食，又會整成狗罐頭，而依種產業一直仲有人爭拗緊。

袋鼠肉係紅肉，味道似牛肉，脂肪少，未發現過有可以惹到人嘅傳染病……唔少研究話食渠哋有益身體，又環保。不過袋鼠肉天生質地韌，帶啲酸味，煮起來好考功夫。對比起一早俾人馴化咗，兼配種養殖千百年，專攞嚟食嘅豬、牛、羊、雞、鴨、鵝等等禽獸，袋鼠肉係餐碟上面嘅稀客（即使係喺澳洲）。由2013年起，澳洲政府就開始大肆推銷，想大賣袋鼠肉去中國大陸。

同樹熊一樣，袋鼠係澳洲最為人所知嘅動物。袋鼠同鴯鶓嘅圖案經常可以喺澳洲人胳膊外套上見到。袋鼠亦經常成為嗰度一系列玩具同紀念品嘅代表。例如商標嘅一部分澳洲航空，佢係澳洲規模最大嘅航空公司。澳大利亞全國橄欖球同盟隊都係以袋鼠作為綽頭嘅。

天敵
--

喺以前，袋狼同袋獅等嘅有袋類食肉動物係袋鼠嘅主要天敵，但爾啲物種都捱唔過人或自然威脅，相繼絕種。而家，人類同後期被引進嘅澳洲野狗已成為袋鼠嘅主要天敵。

住喺香港嘅
-----

1960年代，荔園動物園有養袋鼠。香港海洋公園都有，就喺現時「兒童王國」嘅位置，舊時係「兒童動物園」，1992年左右拆咗……香港動植物公園養過樹袋鼠，叫做古氏樹袋鼠。有人提議過養沙袋鼠，回應係「面積太細」，拒絕咗。

睇埋
--

* 樹袋鼠
* 有袋類

攷
-

1. ↑
2. ↑  "The Debunker: Where Does the Word "Kangaroo" Come From?". *Woot*. 原先內容歸檔喺2020-09-23. 喺2020-08-25搵到.
3. ↑  〈存档副本〉. 原先內容歸檔喺2020年9月21號. 喺2020年8月19號搵到.
4. ↑  〈存档副本〉. 原著喺2021年3月1號歸檔. 喺2020年8月25號搵到.
5. ↑  〈存档副本〉. 原著喺2021年2月25號歸檔. 喺2020年8月25號搵到.
6. ↑  〈存档副本〉. 原著喺2021年2月25號歸檔. 喺2020年8月25號搵到.
7. ↑  〈存档副本〉. 原先內容歸檔喺2019年9月15號. 喺2020年8月25號搵到.
8. ↑  〈存档副本〉. 原著喺2021年2月25號歸檔. 喺2020年8月25號搵到.
9. ↑
**民選港姐冠軍**，簡稱**民選港姐**，係香港坊間同傳媒用到嘅稱呼，指喺參選香港小姐廣受觀眾歡迎但最後落選嘅佳麗。歷嚟有三位女藝人有呢個稱號，分別係2012年嘅朱千雪、2014年嘅吳海昕（前名吳凱欣）同埋2017年嘅伍樂怡。

緣由
--

### 朱千雪（2012年）

2012年度香港小姐競選，無綫電視原定只由評判選出最後三強，再由觀眾透過流動應用程式「一人一票」選出冠亞季名次。嗰屆大熱門朱千雪亦順利入咗最後三強。不過無綫電視話伺服器出現擠塞，所以臨時取消觀眾投票環節，改由評判決定名次，朱千雪最後只係得季軍。網民戥佢唔抵，認為如果有得投票，佢實攞冠軍，所以叫佢做「民選港姐冠軍」。

### 吳海昕（2014年）

2014年度香港小姐競選，賽制同之前相似，都係由評判選出最後三強，再由觀眾投票選出冠亞季名次。嗰屆大熱門吳海昕（嗰時叫吳凱欣）最終無喺最後三強名單出現，只係攞旅遊大使獎。賽果再度引起網上聲音批評，又將吳海昕封做「民選港姐冠軍」。

### 伍樂怡（2017年）

2017年度香港小姐競選，未有觀眾投票決定冠亞季名次安排，只係可以投「big big channel最受歡迎香港小姐」獎。嗰屆大熱門伍樂怡最終五強止步，入唔到最後三強。網上再一次出現批評賽果嘅聲音，同埋叫伍樂怡做「民選港姐冠軍」。

參考
--

1. 1 2  【民選港姐】千雪BB係怎樣煉成嘅？
2. 1 2  【港姐】專訪大熱落選「民選港姐」吳海昕：傾家蕩產都要做演員！
3. 1 2  〈「民選港姐」伍樂怡〉. 原著喺2020年3月27號歸檔. 喺2020年2月29號搵到.
澳門選舉制度係嚟自葡萄牙統治澳門嗰時建立嘅。

由來
--

葡萄牙爆發革命之後推翻薩拉查統治嘅獨裁政權，之後葡萄牙政府就話實行「非殖民化」嘅政策，葡萄牙被逼放棄晒海外啲殖民地，搞到世界上好多嗰葡萄牙屬地都紛紛從葡萄牙獨立出嚟，繼安哥拉同莫三鼻給獨立之後，葡萄牙承認澳門唔係葡萄牙嘅殖民地，而係葡萄牙幫中國管理澳門，係特殊地區嚟，唔再將澳門當為殖民地或者叫「澳門省」，而係另行制定一份同澳門特殊情況適應嘅章程」，即係《澳門組織章程》，而呢份嘢就係奠定咗今後澳門選舉發展同規模。

份嘢入面嘅有關選舉大致內容：

* 澳門每四年選一次立法會議員。
* 澳門立法會選舉制度係用漢狄法，即係第一個候選人攞到嘅票數除一，第二個就除二，第三個就除三，一直咁計落去。
* 澳門立法會有一定數量議員由澳督委任。

之後一直到1992年嘅立法會選舉有民主派嘅第三個候選人都贏出，之後立法會多個政黨就拎呢份嘢出嚟修法，將漢狄法改良，以等比方法嚟除候選人得票，即係由第三個候選人開始就除四，第四個就除八，第五就除十六，即1、2、4、8、16、32...，一直咁計落去。

1999年12月20號澳門回歸，之後就由《澳門基本法》取代《澳門組織章程》，選舉大容大致一樣，只係畀人改咗小小嘢，由澳督委任一定數量議員改由行政長官委任，同時亦增加咗四大界別嘅選舉委員會嚟選澳門行政長官。

2012年8月29號立法會通過政改，又畀人叫做**加二加二加一百**，即係由2013年立法會選舉同2014年行政長官選舉開始，立法會直選加兩席、間選加兩席，行政長官選舉委員會成員加多一百人落去。

攷
-

* 《澳門組織章程》
* 《澳門基本法》

| * 睇
* 傾
* 改
澳門 澳門選舉 |
| --- |
| 行政長官 | 

|  |  |
| --- | --- |
| 間接選舉 | 
* 第1屆（1999年）
* 第2屆（2004年）
* 第3屆（2009年）
* 第4屆（2014年）
* 第5屆（2019年）

 |

 |  |
| 立法機關 | 

|  |  |
| --- | --- |
| 葡屬時期 | 
* 第1屆（1976年）
* 第2屆（1980年）
* 第3屆（1984年）
* 第4屆（1988年）
* 第5屆（1992年）
* 第6屆（1996年）

 |
| 特區時期 | 
* 第1屆（1999年）1
* 第2屆（2001年）
* 第3屆（2005年）
* 第4屆（2009年）
* 第5屆（2013年）
* 第6屆（2017年）
* 第7屆（2021年）

 |

 |
| 1 按《澳門特別行政區基本法》嘅有關規定，由澳葡政府最後一屆嘅立法會成員，如果符合由選舉產生嘅議員擁護《中華人民共和國澳門特別行政區基本法》、願意效忠中華人民共和國澳門特別行政區同符合澳門特別行政區基本法規定條件嘅人，經澳門特別行政區籌備委員會確認，就可以成為澳門特別行政區第一屆立法會議員。 |
呢篇文講山。搵緊法術嘅話，請睇〈**茅山術**〉。

**茅山**（粵拼：maau4 saan1；吳語通用拼音：mau sae）係位置喺中華人民共和國江蘇省嘅山，喺鎮江句容同常州金壇交界位，主峰大茅峰，標高372.5米。古名**句曲山**（句讀勾，ngau1 kuk1 saan1）、**地肺山**（dei6 fai3 saan1）、**三茅山**（saam1 maau4 saan1）

茅山係中國道教名山，喺道教洞天福地中，排十大洞天嘅第八洞天、七十二福地嘅第一福地。佢係道教上清派嘅發源地，佢嘅道教史好長。呢度誕生咗有名嘅茅山道術，係道教茅山宗嘅活動基地。相傳西漢景帝時已經有道士來呢度修煉隱居，所以有長達兩千年嘅道教史。據《茅山志》，茅山曾有三宮、九觀、七十茅庵，殿宇房屋三千間，道士上千人，直到明清呢度嘅道教先開始衰弱。茅山得名自三茅真君，相傳漢景帝時有茅氏三兄弟（茅盈、茅固、茅衷）來呢度修道成仙，爲咗紀念佢哋，座山嗌做三茅山，簡稱茅山。

1949年後，茅山三宮五觀合併成茅山道院，文革時受到好大破壞，1979年後宗教活動先恢復正常。1983年茅山道院列入全國21處重點開放宮觀，1986年江蘇省定茅山景區做省甲級風景名勝區，2014年國家旅遊局升佢做國家5A級景區。

史
-

西晉開始，茅山成爲道教聖地，西晉時有女道士魏華存來呢處修道，後人尊佢做茅山宗開山太師；東晉許謐、楊羲喺茅山合著《上清經》。齊梁年間，陶弘景創立茅山上清道團，同啲弟子開咗一批道館。隋唐五代，係茅山道教嘅鼎盛期，大批道士來呢度修道，茅山宗一直有宗師傳承。呢陣時唐太宗敕建太平觀、崇元觀、紫陽觀。宋元年間，呢度繼續高道輩出，茅山宗師從第二十代到第四十五代都受朝廷禮遇。後世嘅三宮五觀就喺呢陣時建成。三宮即係九霄萬福宮、元符萬寧宮、崇禧萬壽宮，五觀即係德佑觀、仁佑觀、玉晨觀、白雲觀、乾元觀。明清時代雖然開始衰落，但香火仲係隆盛。太平天國時，茅山宮觀受兵禍燒冧。1938年9月日本仔侵華，燒毀90%以上嘅宮觀房屋。文革時又受破壞，直到改革開放後啲嘢先修復返。

宗教場所
----

茅山度登記入冊嘅宗教場所有兩宮一觀：九霄萬福宮、元符萬寧宮、乾元觀。兩個宮都係茅山道院嘅，喺山嘅句容部分，既係全國重點宮觀，亦係觀光地，年均接待50萬人次遊客信衆。乾元觀喺山嘅金壇部分，係坤道道觀，同茅山道院無關。

九霄萬福宮喺茅山主峯大茅峰頂，所以統稱「頂宮」。萬福宮有四進，依山逐級上。第一進係靈官殿，第二進係藏經樓，第三進係主體建築太元寶殿，入面有三茅真君像，第四進係升表台、二聖殿。宮內有茅山鎮山四寶，玉印、玉圭、玉符、哈硯，都係宋代文物。

元符萬寧宮喺積金峰麓，原先茅山道教收埋教印嘅地方，所以稱爲「印宮」。唐朝始建，宋代興盛，傳說宋哲宗嘅母后唔小心吞咗銀針，御醫都冇佢符，茅山宗師入京，攞張符畀佢吞，太后吞咗後嘔返支針，哲宗龍顏大悅，落令重建宗師住嘅地方，賜名元符宮，又賜佢鎮山四寶。而家元符宮係江蘇省道協、鎮江市道協、茅山道協嘅駐地。

乾元觀喺茅山東麓青龍山南。茅山三宮五觀中，三宮奉嘅係正一道，五觀奉嘅係全真道，乾元觀就係全真宗祠、五觀之首。

攷
-

1. 1 2 3 4 5  〈茅山〉. 《蓬瀛仙館道教文化中心資料庫》. 原著喺2020年3月28號歸檔. 喺2017年6月16號搵到.
2. ↑  〈適應與發展 — 淺談茅山道教適應與發展歷程以及廿一世紀的發展趨向〉. 《道教學術資訊網站》. 原著喺2020年2月19號歸檔. 喺2017年6月16號搵到.
東蓮覺苑 弘法精舍
**弘法精舍**，全名叫**東蓮覺苑 弘法精舍**（英文：Tung Lin Kok Yuen Wang Fat Ching She），喺香港荃灣青山公路九咪半發業里八號，喺1939年創建，曾經係聚集同培育佛教僧侣嘅地方。

簡介
--

最初呢間精舍係黃杰雲買入畀佢嘅三夫人王璧娥女士用嚟靜修。後來王璧娥移民去美國，而為咗延續前人初發嘅心，於是就將精舍送畀東蓮覺苑。二次大戰之後，倓虛法師開辦「華南學佛院」，學僧有暢懷法師同永惺法師等。1967年至1997年間，借咗畀香港僧伽聯合會佛教能仁書院、香港佛教書院作為校舍。喺1998至2004年其間租畀台灣佛光山，用香港佛教學院名義開辦佛學班，喺2004年至2008年間，香港大學正式租用精舍用作香港大學佛學研究中心之用。為咗令佛法能夠利用電子網絡嘅途徑作迅速傳播，東蓮覺苑投入資源建設，由於動員太多，已喺2008年9月1號收返作為佛門網站嘅基地，並且延續弘法精舍辦教育、弘揚佛法嘅精神，使到大眾有機會接觸佛法。

網上電台
----

CHANNEL B - 錄音室設喺荃灣弘法精舍裏面，CHANNEL B 提供唔同類型嘅節目，除咗有法師主持節目之外，重有九十後嘅青年主持。

現有節目：

* <家家有本常念的經>
* <悟樂凡塵>
* <交換聲音>
* <B頻道會客室>

出面網頁
----

* 弘法精舍網站
* 弘法精舍活動相片
* 佛門網站
* CHANNEL B（網上電台）
「太陽衝動計劃」一號機（HB-SIA）喺德國奪修多夫第一次試飛。
**太陽衝動計劃**[*暫譯*]（英文：**Solar Impulse**）係瑞士洛桑聯邦理工學院嘅一項太陽能飛機計劃。呢項計劃嘅最終目的係研製出一款可以環球飛行嘅太陽能固定翼飛機。呢項計劃嘅負責人係瑞士心理醫生同飛行專家伯特朗·皮卡（法文：Bertrand Piccard），同埋瑞士商人安德烈·博舒伯（德文：André Borschberg）。

一號機
---

計劃製造嘅第一部試驗機（簡稱「一號機」）係一架單座單翼機，最長滯空時間達到三十六個鐘。一號機嘅瑞士註冊編號HB-SIA。二零零九年十二月三號，一號機喺德國奪修多夫（德文：Düsseldorf）第一次試飛成功。二零一零年七月七號到八號，一號機第一次全日試飛成功，由瑞士披耶納（法文：Payerne）起飛，夜航長達九個鐘，最後成功返到披耶納。二零一一年，一號機喺巴黎航展亮相。二零一二年，一號機先後成功由瑞士飛到西班牙同埋摩洛哥。二零一三年，一號機由美國三藩市出發，途經鳳凰城、達拉斯、聖路易、辛辛那提、華盛頓特區，最後抵達紐約甘迺迪國際機場，完成飛越美國嘅壯舉。

參考
--

1. 1 2  Solar Impulse Project. "HB-SIA Mission". 原著喺2011-07-26歸檔. 喺2009-12-05搵到.
2. ↑  "Swiss solar plane makes history with night flight" 互聯網檔案館嘅歸檔，歸檔日期2010年7月10號，.. *Swisster*. 2010-07-08. Retrieved 2010-07-13.
3. ↑  Solar Impulse — Across America 互聯網檔案館嘅歸檔，歸檔日期2013年6月29號，..
弘文天皇
**弘文天皇**（日文：弘文天皇／こうぶんてんのう *Kōbun tennō*；648年—672年8月21號）係日本第三十九位天皇，原名**大友**（日文：大友／おおとも *Ootomo*），又叫**伊賀**（日文：伊賀／いが *Iga*），響671年12月5號至到672年7月23號在位。

佢係天智天皇大仔，叔叔係天武天皇。

經歷
--

佢細細個嗰時識好多嘢，好有才幹，因此老豆天智天皇好睇起佢，甚至一度想換咗當時嘅儲君、細佬天武天皇。響671年，佢做咗太政大臣，實際上已經有好大實權。響672年老豆死咗之後，佢同叔叔天武天皇爭皇位，因而發生壬申之亂。佢以近江國做基地，掌握咗實權。響同年七月，佢響瀨田川之戰入面失敗，於是佢就吊頸自殺，終年廿四歲。

認受性
---

因為本身叔叔天武天皇係老豆天智天皇冊封嘅儲君，但弘文天皇唔係由天皇冊封嘅儲君，所以弘文天皇嘅天皇身份一直都唔畀人承認。直到1870年，明治天皇承認佢嘅天皇身份，同埋追封佢做**弘文天皇**。但係到今時今日，依然有好多人唔承認佢係天皇，淨係叫佢做**大友皇子**或者**伊賀皇子**（多數叫大友皇子）。

屋企
--

老婆：十市皇女

妾侍：藤原耳面刀自（日文：藤原耳面刀自）

* 大仔：葛野王（日文：葛野王）（阿媽係十市皇女）
* 大女：壹志姬王（日文：壱志姫王）（阿媽係藤原耳面刀自）
* 細仔：與多王（日文：与多王）（唔知阿媽係邊個）
**VNI**係一種越南字輸入約定，佢通過喺拉丁字母後輸入數字、嚟喺國際鍵盤輸入越南文。

根據VNI約定用國際鍵盤嚟輸入文本嗰陣，軟件會跟從個約定、自動轉換數字到相應特殊字母抑或聲調符號。

VNI嘅缺點係使唨數字掣生成符號，因此輸入範圍闊過Telex，所以速度又慢過佢。但係，噉做嘅好處係，由於打符號啲掣唔喺字母掣當中，英越雙文並行輸入好舒適，唔需要改嚟改去啲輸入法。呢個幾適合越南程序員，佢哋必須要使英文嚟輸入代碼、命令，又逼到使用越南文嚟輸入程序嘅顯示文本（譬如編寫應用程序抑或係網站嗰陣）。佢都適合啲外國人嚟輸入越南文，因為搵啲打符號嘅數字掣容易過搵Telex啲分散喺鍵盤中嘅字母掣。

歷史
--

個打字法同VNI字符集係由工程師胡誠越（越南文：Hồ Thành Việt）於1987年創建嘅。自從MS-DOS操作系統問世以嚟，佢都係創建帶附標國語字字體畀電腦用嘅第一人。

### VNI同Microsoft

喺1990年代，Microsoft集成VNI輸入法到Windows 95越南文版同MSDN度。但係，VNI公司話，微軟非法用唨呢個技術，而且就住呢個問題告唨微軟。微軟同VNI和解，從全部產品線中撤丟VNI輸入法，並開發唨自己嘅輸入法。雖然鮮為人知，但自Windows 98以嚟，個輸入方式經已出現喺每個Windows版本當中。

Windows 10版本1903正式支持Telex同VNI輸入方法。

慣例
--

| 符號 | VNI | VNI編碼 |
| --- | --- | --- |
| ă | a8 | aê |
| â | a6 | aâ |
| đ | d9 | ñ |
| ê | e6 | eâ |
| ô | o6 | oâ |
| ơ | o7 | ô |
| ư | u7 | ö |
| á | 1 | saéc |
| à | 2 | huyeàn |
| ả | 3 | hoûi |
| ã | 4 | ngaõ |
| ạ | 5 | naëng |
| 零附標 | 0 |  |
| Ví dụ（例）:
Tiếng Việt | Vi1 du5:
Tie61ng Vie65t | Ví duï:
Tieáng Vieät |

啲附標緊跟單詞後輸入。反斜杠（ `\` ）用作轉義掣（轉義字符），嚟幫啲掣保持原樣（唔想變落前便單詞個符號）。譬如，喺VNI輸入法中，想打「a1」，就輸入`a\1` ，個 `\`就防止數字`1`變成字母`a`個尖音符（ `'` ），即打出`á`。

睇埋
--

* Telex

* VIQR

參考
--

1. ↑  "Hãy thử gõ tiếng Việt với bộ gõ Telex và Number-key based mới nào!". 2018-10-25.
搵緊日本京都嘅待月橋嘅話，請睇〈**香嵐溪**〉。

**待月橋**（粵拼：doi6 jyut6\*2 kiu4），又叫**利濟橋**（lei6 zai3 kiu4），係中國廣東省廣州市嘅一座古橋、瑤溪二十四景之一，喺河南隔山同南村之間，舊時係交通要道。2002年9月，被定為廣州市登記保護文物單位。而家條橋喺海珠區江南西路同江南大道中交界西南角嘅馬涌上邊，富力·天域中心後邊，成咗觀賞橋。

建築
--

待月橋係三孔石樑橋，由花崗石砌成，橋闊2.83米，由7條石板嵌埋，長22.64米。有兩橋墩，砌有分水尖。橋欄高0.63米，有14條欄柱，柱頂刻成豎啞鈴形。橋中間刻住「利濟」。

史
-

呢條橋初頭係起喺隔山同南村之間嘅木橋。清朝嗰陣，處士劉彤同鄉民一起響上等月光出，就同條橋起名叫「待月橋」，選入「瑤溪二十四景」；後嚟起成石橋後改名做「利濟橋」。抗日戰爭時期欄板同望柱俾日軍整爛過。1980年代末整治馬涌嗰陣重修。

2005年7月21號，由於江南西嘅海珠城廣場冧樓，條橋開始封閉，整橋西移，橋向由原先南北向變成東西向。2009年6月18號，海珠城工程重新開工。2015年5月28號，待月橋隔籬起咗條新橋，街坊驚古橋有可能會拆，但直到2015年11月9號重新開放畀人行。

註
-

1. ↑  李福泰、史澄、何若瑤 等, 編 (1871). 《（同治）番禺縣志·卷十八》.
2. ↑  〈廣州市登記保護的文物單位名單〉. 《大洋網》 (簡體中文). 2010年1月6號. 原著喺2016年3月4號歸檔. 喺2015年10月11號搵到.
3. 1 2  〈利濟橋邊何時再賞月〉 (簡體中文). 信息時報. 2014年4月10號. 原著喺2014年4月21號歸檔. 喺2015年11月27號搵到.
4. ↑  黃任恆 (2012). 黃佛頤 (編). 《番禺河南小志》. 廣州: 廣東人民出版社. p. 第83頁. ISBN 978-7-218-07096-4.
5. ↑  〈7.21《今日大件事》塌方造成宾馆倾斜 煤气泄露〉 (簡體中文). 新浪網. 2005年7月22號. 原著喺2016年3月5號歸檔. 喺2015年11月27號搵到.
6. ↑  〈2005年江南西事故地将恢复建成海珠城〉 (簡體中文). 大洋網. 2009年6月19號. 原著喺2016年3月4號歸檔. 喺2015年11月27號搵到.
7. ↑  〈新桥便民，但古桥路在何方？〉 (簡體中文). 信息時報. 2015年5月28號. 喺2015年11月27號搵到.`{{cite web}}`: CS1 maint: url-status (link)

出面網頁
----

* 利济桥(图) 海珠区档案公众信息网 （簡體中文）
**袁莎妮**，JP（英文：**Shirley Yuen**，1969年11月5號—）係香港總商會總裁，香港政府前政務官，被稱為前政務司司長唐英年嘅「愛將」。

簡歷
--

袁莎妮喺嘉諾撒聖心書院畢業，再喺英國牛津大學一級榮譽畢業，1991年加入香港政府做政務主任。

2002年7月，唐英年做工商及科技局局長，袁莎妮做唐英年嘅政務助理，2003年唐英年獲委任為財政司司長，袁莎妮繼續做佢嘅政務助理至2006年。其後做過副行政署長，2010年9月離開政府，最後任職運輸及房屋局副秘書長，當時人工一個月約莫14萬港元。

香港總商會總裁招聘爭議
-----------

2011年8月，袁莎妮獲香港總商會請做總裁，接替提早離職嘅方志偉，成為香港總商會頭一位女總裁同埋最後生總裁。傳媒報導指袁莎妮並唔係按香港總商會嘅慣例公開招聘，而係由香港總商會主席胡定旭揀過再經理事會確認，惹來爭議。2011年9月20號嘅《明報》訪問袁莎妮，佢否認加入總商會係為唐英年參選第4屆香港行政長官選舉「拉票」，並強調「不存在種票」。又否認同胡定旭為唐英年助選有關。

被懷疑婚外情
------

袁莎妮未婚，2011年9月19號《明報》報道，詹培忠問過唐英年佢嘅「婚外情」，並指「唐英年回應話係『過去式』」。《明報》提及袁莎妮嘅名，暗示有關。第二日《明報》訪問袁莎妮，佢強烈否認同時任政務司司長唐英年有婚外情，又讚前上司唐英年係一「尊敬嘅上司」。

2017年4月，王維基同袁莎妮一齊現身曾俊華66歲生日派對，正印女朋友身份曝光。2018年10月，王維基同袁莎妮入紙登記結婚。

攷
-

1. 1 2  〈唐愛將掌總商會惹反彈 無依慣例公開招聘 理事反對無果〉. 《明報》 (繁體中文). 香港. 2011年9月19號. 原著喺2011年10月10號歸檔. 喺2018年10月12號搵到.
2. ↑  〈政情：袁莎妮任總商會CEO遭非議〉. 《東方日報》 (繁體中文). 香港. 2011年8月3號.
3. ↑  〈四常秘六署長升級〉. 《星島日報》 (繁體中文). 香港. 2008年5月22號. 原著喺2020年3月28號歸檔. 喺2021年12月31號搵到.
4. ↑  〈不滿問責制官員低水平管治 政務主任爆發離職潮〉. 《蘋果日報 (香港)》 (繁體中文). 香港. 2010年6月18號. 原著喺2020年3月28號歸檔. 喺2018年10月12號搵到.
5. ↑  〈41歲袁莎妮創兩紀錄 總商會最後生CEO〉. 《明報》 (繁體中文). 香港. 2011年9月19號.
6. ↑  明報 互聯網檔案館嘅歸檔，歸檔日期2011年9月23號，. 袁莎妮：與唐英年無婚外情

出面網頁
----

* 香港總商會 - 總裁在線



|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
《**十點半的地鐵**》係由于歌作詞，安棟編曲，劉錦澤作曲同演唱。隻歌主要係講地鐵嘅眾生相去帶出我哋對生活困窘已經習以為常。呢隻歌第一次唱係由劉錦澤喺《中國好歌曲》第三季以原創作品形式演唱。

簡介
--

呢隻歌係講緊一個好平凡同真實嘅都市生活困境，而又引起咗好多喺都市打拼嘅青年共鳴。佢哋日日加班到半夜，放工搭十點半嘅地鐵嗰陣唔再好似日頭嗰陣地鐵坐爆嗮，而係有位坐。坐緊地鐵嘅人都好攰，而呢個正正係生活嘅縮影。我哋每日返工同放工，見證咗好多青年為夢想打拼嘅足跡同為生活奮鬥嘅艱苦。

背景
--

關於呢隻歌嘅創作背景，劉錦澤喺一次採訪入面講過佢希望喺夜深人靜嘅時候，有咁樣嘅歌喺某個人嘅耳度諗返去，咁你覺得難受咗後可以釋放到，當你遇到挫折嘅時候，可能會有種力量，其實你聽完後好傷心令你喊，喊完第二日你都係一樣過日子，你會將之前啲嘢忘記佢，佢希望畀到大家力量。

創作名單
----

以下內容整合自官方影片：

* 演唱：劉錦澤
* 填詞：于歌
* 作曲：劉錦澤
* 編曲：安棟
* 音樂總監：安棟
* 音響總監：金少剛
* 結他：倪方來、Mike
* 鍵盤：張繼旗、洪信杰
* 低音結他：張夢斌
* 鼓：Chris Trzcinski
* 打擊樂：Leo Susi

翻唱
--

* 李健，喺湖南衛視《歌手2017》第九期演唱，並攞到嗰集觀眾票選第四名

參考
--

1. 1 2  〈十点半的地铁吉他谱〉. 琴艺谱. 2019-12-24. 原著喺2020-06-28歸檔. 喺2020-06-27搵到.
2. ↑  〈刘锦泽原创《十点半的地铁》获《歌手》李健加持〉. 新浪娛樂. 2017-03-20. 喺2020-06-27搵到.

出面網頁
----

* 劉錦澤《十點半的地鐵》嘅官方影片
港鐵系統嘅一個地鐵車站—香港站
港鐵系統列車嘅入面
智利嘅聖地亞哥地鐵
美國紐約地鐵車廂入面
台北捷運嘅行車隧道。
明挖回填法嘅一個案例——台北捷運松山線。
**地下鐵**，又叫**地下鐵路**、**地鐵**，狹義上係指起響地底（包括過海隧道）為主嘅城市鐵路系統；但係廣義上，因為好多呢類系統為咗配合建築嘅環境，或者會有起喺地面（包括天橋同隧道），所以通常涵蓋咗都會地區各種起喺地底同地面上嘅高密度交通運輸系統。因為咁樣，好多地下鐵都有專用路權，呢個係地下鐵同輕鐵嘅分別之一。

史
-

世界上第一條地下鐵係喺1863年通車嘅倫敦地鐵，佢嘅興建係為咗解決當年倫敦嘅塞車問題。嗰陣時電力未普及，所以即使係地下鐵亦都只可以用蒸汽機車去行。因為機車釋放出嚟嘅廢氣對人體有害，所以嗰陣時嘅地鐵隧道每隔一段距離就要有通去地面嘅通風槽。

到咗1870年，第一條鑽挖式嘅客運地鐵又喺倫敦通車，由倫敦塔左近越過泰晤士河。但係呢條地鐵唔算成功，幾月後便唔再服務嘞。而家最早鑽挖式地下鐵就喺1890年通車，亦都喺倫敦，連接市中心同埋南部地區。最初起地鐵嘅人打算用纜車，但係最後用咗電力車，令到佢成為第一條電動地下鐵。倫敦嘅地下鐵亦都喺1905年全數電氣化。

1896年，嗰時屬於奥匈帝國嘅布達佩斯起咗歐洲大陸嘅第一條地下鐵，全長五公里，十一個站，至而家重用緊。

法國嘅巴黎地鐵喺1900年開通，最初嘅法文名係「Chemin de fer métropolitain」（法文直譯即係「大都會鐵路」），係由「Metropolitan Railway」直接譯過去嘅[未記出處或冇根據]，後來縮短成「métro」，所以而家好多城市軌道系統都叫**metro**。俄羅斯嘅地鐵亦都用咗呢個名，不過佢用咗基里爾字母，叫**Метро**。

施工
--

喺地底掘隧道並唔容易，而且需要極多嘅錢同埋時間，至少亦要幾年時間至可以完成。

### 明挖回填

內文：明挖回填式隧道
掘地下鐵隧道最簡單直接嘅方法係明挖隨填（又叫做明挖回填）。呢種方法即係喺街道上面挖一條大坑渠，然後喺嗰條大坑渠入面起隧道結構，等到隧道結構完成、有足夠嘅承托力之後先會重新鋪路面。

除咗條路俾人掘開咗之外，其他嘅地下結構（例如電線、電話線同水管）都要重新再鋪過。

起呢一種隧道嘅物料一般係混凝土或者鋼，但係舊啲嘅系統就會用到磚同鐵。

### 鑽挖法

內文：鑽挖式隧道
另一種方法係先喺地面某一度掘一個豎井，再喺井底掘隧道。最常見嘅方法係用鑽挖機（潛盾機，盾構機），一邊掘一邊將預先準備好嘅管片安裝喺隧道嘅牆壁上面。對於建築密度高嘅地方或者冇辦法做到明挖法嘅地方（例如水域），鑽挖法甚至係唯一可行嘅建造方法。

呢種方法嘅優點一個係慳時間慳力，全機械化操作，唔使人手掘土；另一個係對街道交通或者其他地下設施嘅影響好細；重可以喺水底起地鐵（倫敦、紐約、東京、香港同首爾呢啲城市嘅城市軌道系統都有好多越過河流或者海港嘅隧道）。

但係呢種挖法又唔係冇缺點嘅，除咗成本高之外，重要經常留意地下水嘅影響；另外喺一啲比較硬嘅岩層開挖，可能要用到炸藥。地底空氣供應問題甚至隧道坍塌亦有可能搞到工人受傷，甚至死亡。另外喺建築密度高嘅地方進行鑽挖法嘅時候除咗要留意避免影響工地四圍嘅建築結構之外，有時亦要統籌嗰邊嘅公用事業，將地底嘅水喉、輸電管線搬走，以騰出地方去起列車通道。

例子
--

* 港鐵（前身係香港地鐵）
* 倫敦地下鐵
* 紐約地下鐵
* 巴黎地下鐵
* 東京嘅地下鐵
* 上海地鐵
* 廣州地鐵
* 廣佛地鐵（城際地鐵）
* 深圳地鐵
* 聖保羅地鐵
* 聖彼得堡地鐵

參攷
--

1. ↑  *Urban Mass Transit: The Life Story of a Technology*，2006，Greenwood Press，ISBN 978-0-313-33916-5
十香園紀念館嘅後花園
**十香園紀念館**（粵拼：sap3 hoeng1 jyun4 gei3 nim6 gun2；英文：**Ten Fragrances Park Memorial Hall**）係中國廣東省廣州市嘅一間紀念館，喺海珠區江南大道中嘅懷德大街3號，嶺南畫派紀念中學東門出面條涌嘅對面嗰度。呢間紀念館喺2007年成立，佢既係由清朝尾嗰時，居巢同居廉呢兩位廣東比較出名嘅畫家嘅故居同畫畫嘅地方，又係廣州市嘅一間愛國主義教育基地。

兩個所謂
----

內文：十香園
### 所謂「十香園」

呢間嘢因為傳說話入面種咗素馨、瑞香、夜來香、鷹爪、茉莉、夜合、珠蘭、魚子蘭、白蘭、及含笑等10樖好香嘅花響度，所以「十香園」嘅名就係噉嚟。

### 所謂「嶺南畫派嘅搖籃」

之前居廉喺呢度住嗰陣，就喺呢度開咗間舖嚟教啲學徒，重培養咗一批近代美術人才出嚟。其中嶺南畫派入面嘅兩位創始人——高劍父同陳樹人，因為佢喺呢度培訓出嚟先至出咗名，所以呢度又可以嗌成「嶺南畫派嘅搖籃」。

簡介
--

呢間嘢嘅總佔地面積去到3879㎡。佢分開咗兩個區，分別係遺址區同美術展覽區：

### 遺址區

佢包括咗今夕庵、嘯月琴館、紫梨花館呢三間主體建築。入面擺嘅嘢《居巢、居廉同十香園》嘅固定展覽，佢介紹咗呢兩位畫家喺畫畫方面係點出名嘅，甚至重介紹咗十香園嘅歷史。

### 美術展覽區

佢包括咗兩層樓嘅美術展館同藝術家交流廳、後花園、親水平台同休閒廣場嘅配套設施，以《詩情畫意溯流之源——隔山畫派同嶺南畫派先師紀念展》嘅固定展，通過「一人、一畫、一史」嘅方式嚟介紹咗隔山畫派同嶺南畫派嘅發展同傳承。

出面網頁
----

|  |  |
| --- | --- |
|  | 維基同享有多媒體嘅嘢：**Ten Fragrances Park Memorial Hall** |

* 海珠区文物博物管理中心直属单位——十香园纪念馆 海珠区公众信息网
* 游园赏艺十香园 岭南画派的宗祠 新浪旅游
* 十香园纪念馆 中国广州网
* 十香园 岭南画派的摇篮 广州地铁一站通
* 十香园纪念馆 广州市文化广电新闻出版局（版权局）
**板樟山隧道**係珠海市一條重要行車隧道，隧道全長一千二百一十米，響1988年7月28號正式動工。到1990年10月，下行隧道正式完工，同年11月28號響慶祝珠海經濟特區建立十周年同步通車。之後到1992年1月2號，板樟山隧道連最後嘅上行車道都開通。據專業人士話成個隧道系統大約使咗八千八百萬人民幣。

2009年12月28號曾經搞過大型重建，直到2010年10月31號中國航展前先重建完。

2017年3月11號珠海諗住用二億四千萬人民幣擴充板樟山隧道嚟加大交通流量，即係響板樟山隧道兩邊隔離再分別各加多一隧道兩條行車線；完工之後就會變成擁有四條隧道，每條隧道兩條行車線，加埋一共有八條行車線，嚟打通呢嗰地方南北交通嘅樽頸。

背景
--

板樟山隧道響1988年動工，1990年通車，係當年全國最長嘅城市行車隧道，亦係連接珠海主城區拱北同香洲嘅核心通道，隧道上下行都係兩條行車線，但係目前每日車流量都高達十萬架次以上。

板樟山隧道係宜家珠海交通最塞車嘅地方之一，隧道兩邊從唔同方向十幾條行車線匯集嘅車流，要響隧道入口前迫成兩條行車線嘅隧道入面，所以經常搞到響兩邊隧道入口前面大塞車。尤其響返放工嘅繁忙時間幾乎要排成半個鐘到一個鐘先入到隧道。

設計
--

板樟山隧道係兩條單向行車隧道，雙向加埋有四條行車線。兩條隧道都係長一千二百一十米，淨高7.45米，設計行車速度60公里/小時，之後為咗提高板樟山隧道入面嘅通行效率，封咗翠微東路君臨酒店嘅掉頭位，就將隧道入面嘅限速提高到70公里/小時。

方向
--

板樟山隧道行北邊主要係去新香洲同檸溪，南邊主要係去拱北、吉大同前山。

擴建
--

2017年3月10號，珠海發佈板樟山隧道新增隧道工程勘察設計招標公告，以超過一千三百萬元招標呢嗰工程嘅勘測、方案設計同施工圖設計。公告入面話，板樟山新增隧道工程，即係響板樟山隧道兩邊隔離再分別各加多一隧道兩條行車線（包含慢行系統），同宜家隧道規模組成雙向四條隧道八條行車線，每條隧道總長大概係一千二百一十米。主要起隧道工程、銜接道路改造工程、機電工程、路面工程、接排水工程之類，計劃總投資大約二億四千萬，其中建安費大約一億九千二百萬。

公告指定珠海城建地產開發有限公司係建設單位，招標代理人係深圳市合創建設工程顧問有限公司，投標報名時間截係3月16號（禮拜四）為止，並響4月6號公佈中標結果。

呢次擴建將會打通珠海南北交通樽頸位，舒緩繁忙時間交通擠塞嘅情況。

攷
-

1. ↑  （簡體中文） 互聯網檔案館嘅歸檔，歸檔日期2019年8月11號，.
2. ↑  （簡體中文）板樟山隧道將大修　檸溪路紫荊路翠香路改造 互聯網檔案館嘅歸檔，歸檔日期2014年4月20號，.，中央人民廣播電台珠海分站，2009年12月25號。
3. 1 2 3 4 5 6  （繁體中文）板樟山隧道將擴至八車道 互聯網檔案館嘅歸檔，歸檔日期2017年3月14號，.，澳門日報，2017年03月11號。
4. ↑  （簡體中文）板樟山隧道限速提至70公里/小時 互聯網檔案館嘅歸檔，歸檔日期2016年3月5號，.，網易新聞，2015年3月18號
《 **在咖啡冷掉之前**（粵拼：Zeoi6 Ga3 Fe1 Laang5 Diu6 Zi1 Cin4）
》（日文：***コーヒーが冷めないうちに***） ，廣東話口頭叫《 **喺咖啡變凍之前**（粵拼：Haai2 Ga3 Fe1 Bin3 Dong6 Zi1 Cin4）
》；係2018年一套日本科幻片電影。呢套戲係喺同名小說度改編出嚟，導演係塚原亞由子，主角係有村架純，佢做嘅角色係咖啡舖打工仔。

呢套戲大約係兩個鐘，日本喺2018年9月21號首映。

故仔
--

傳說呢間咖啡舖「纜車之行」有個都市傳說，入面有個位，只要坐上去飲咖啡就可以返到過去自己希望想返去嘅嗰一日。但係有五個條件，首先，就算返到過去，都改變唔到已經發生咗嘅事。第二，就係返到過去之後無論點都唔會見到一啲未嚟過呢間咖啡舖嘅人。第三，即使返到過去，都唔可以離開連接過去同現實嘅嗰個位。第四，呢個位其實係有人坐嘅，必須要耐心等到呢個神秘人走咗之後先可以行埋去坐。第五，返到過去係有時間限制，由咖啡倒入杯入面時間就開始計，直到咖啡變凍為止，如果冇喺咖啡變凍前飲咗佢，咁就永遠返唔到去現實，停喺過去嘅時空。正正因為咁，基本上冇乜人希望返去過去，但係亦因為有咁多規則，而發展成四個感動人心嘅故仔，亦帶出咗「只要改變當時嘅心態，即使改變唔到現實，但係都可能創造到一個更加好嘅將來」嘅道理。

演員
--

* 時田數 - 有村架純
* 新谷亮介 - 伊藤健太郎
* 清川二美子 - 波瑠
* 賀田多五郎 - 林遣都
* 時田流 - 深水元基
* 平井久美 - 松本若菜
* 高竹佳代 - 藥師丸博子
* 平井八絵子 - 吉田羊
* 房木康徳 - 松重豊
* 夏服女人 - 石田百合子

幕後
--

* 原作 - 川口俊和「コーヒーが冷めないうちに」「この嘘がばれないうちに」（サンマーク出版刊）
* 監制 - 塚原あゆ子
* 劇本 - 奥寺佐渡子
* 音樂 - 横山克
* 主題歌 - YUKI「トロイメライ」（EPICレコードジャパン）
* 攝影 - 笠松則通
* 燈光 - 渡邊孝一
* 收音 - 武進
* 美術 - 五辻圭
* 服裝 - 宮本まさ江
* 編集 - 宮島竜治

拎
-

* 《在咖啡冷掉之前》喺互聯網電影資料庫嘅資料（英文）

攷
-

1. ↑  10月新片報到! 「在咖啡冷掉之前」 回到過去療癒暖心 2018.10.3 青年日報
法國大革命時嘅十進時鐘
**十進時**，又叫**十進時制**或者**十進時法**，係用十進嘅方法去計時間。又叫法國大革命時制（French Revolutionary Time）。每日分十個鐘，每個鐘分成 100 十進分鐘，每個十進分鐘分成 100 十進秒。

史
-

### 古中國

係中國古時，用銅壺加上刻度，以銅壺滴漏嘅方法計時，日夜夾埋分 100 份，每份叫「刻」，每一刻即 10 個十進分鐘，或者 14.4 分鐘。喺大清 17 世紀，日夜夾埋分 96 刻，方便同十二時辰配合，一刻改長咗，變做15分鐘。

### 法國大革命時制

現代，喺法國大革命嗰時，十進時喺1793年10月5號嘅法令（decree）度推出，咁講 :

*XI. Le jour, de minuit à minuit, est divisé en dix parties, chaque partie en dix autres, ainsi de suite jusqu’à la plus petite portion commensurable de la durée.*
第十一條：一日，由午夜到午夜，分成十份，每分再分十份，直至最細可以度（dok⁶）得到嘅時間長度。
喺 1793年11月24號 （共和二年 Frimaire 月四號），呢啲基本單位叫鐘頭，仲咁講： 

*La centième partie de l'heure est appelée **minute** décimale; la centième partie de la minute est appelée **seconde** décimale.* (原文強調)
一個鐘頭嘅佰份之一叫做**十進分鐘**，一個十進分鐘嘅佰份之一叫做**十進秒**。
咁，子夜就係 10 點鐘，正午就係 5 點。

攷
-

1. ↑  《說文》：「漏以銅盛水．刻節．晝夜百刻」

拎
-

|  |  |
| --- | --- |
| Stub icon | 呢篇**十進時**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
呢個人物係用緊西班牙人名：首姓或者父姓（即老豆個姓）係「甘馬曹」，次姓或者母姓（即阿媽個父姓）係「艾法羅」。

**荷西·安東尼奧·甘馬曹·艾法羅**（西班牙文：**José Antonio Camacho Alfaro**，1955年6月8號—）係西班牙嘅足球教練、前足球員。佢喺國際足聯2010年公佈嘅優秀教練排名排第26位。

甘馬曹喺西班牙穆爾西亞嘅Cieza出世。佢最早喺阿爾巴塞特接受青年訓練。18歲嗰陣，加盟西班牙甲組足球聯賽豪門皇家馬德里，當時嘅主教練路易斯·莫洛尼畀咗佢初次登場嘅機會。而佢幾乎喺入隊之後就即刻被納入一線隊員名單同埋正選名單。

甘馬曹球員時期效力過皇家馬德里15個賽季，上陣過超過500次，攞咗9次西甲冠軍，退役之後做足球教練，教過愛斯賓奴、西班牙足球代表隊、賓菲加、皇家馬德里同埋奧沙辛拿等等。

2011年8月14號，中國足球協會宣布甘馬曹正式成為中國足球代表隊主教練，係該隊史上第六位外籍主教練，合同為期三年，據報導佢嘅年薪超過八百萬美元。2013年6月15號中華人民共和國足球代表隊對泰王國足球代表隊賽事入面，中國足球代表隊以1-5慘敗泰國足球代表隊。6月24號，中國足球協會同甘馬曹正式終止合作。

攷
-

1. ↑  〈卡马乔今将与足协签约 称将带中国队进军世界杯〉 (簡體中文). 天府早報. 2011年08月14號. 原著喺2011年8月14號歸檔.
2. ↑  〈卡马乔出任中国男足国家队主教练〉. 《新华网》. 2011-08-14. 喺2011-10-15搵到.`{{cite news}}`: CS1 maint: url-status (link)
3. ↑  "Camacho To Be New Coach of China National Football Team". *The China Times*. 2011-08-09. 原著喺2012-03-25歸檔. 喺2011-10-15搵到.



|  |  |
| --- | --- |
|  | 呢篇係足球員楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同西班牙人相關係楔位文。歡迎幫維基百科擴寫佢。睇 • 論 • 改 • 歷 |
**綠燈俠**（Green Lantern）係一班虛構角色，係DC漫畫世界入面嘅一班美國漫畫超級英雄，由Bill Finger創作，Martin Nodell 畫，1940年7月 All-American Comics 第 16 期第一次登場。綠燈俠係一班人，其中最多人識係 Hal Jordan，由 John Broome 同 Gil Kane 創作，喺1959年10月 Showcase 第 22 期第一次出場。

每一個綠燈俠都會有一隻 power ring（暫譯：能量戒指），隻戒指可以根據想像而將能量變成實物。不過隻戒指對於黃色嘅嘢係無效，另外亦要每廿四個鐘補充能量，每個綠燈俠都會有一盞能量提燈（Lantern），當隻戒指能量用晒之後，就帶住隻戒指伸入盞提燈入面就可以補充能量，而提燈嘅能量都喺嚟自 Oa 星。

第一代綠燈俠喺Golden Age（暫譯：黃金時期）由 Alan Scott 開始，佢係通過 Guardians（暫譯：守衛者）挑選成為綠燈俠。Guardians係宇宙第一種出現嘅高智慧生物，佢哋以Oa 星作為總部，將全宇宙劃分爲 3600 個磁區（Sector），然後喺唔同星球再揀啱嘅生物加入綠燈軍團（Green Lantern Corps），綠燈軍團喺全宇宙大約有 7200 個成員。

第二次世界大戰之後，美國漫畫市道下滑，DC 漫畫為咗救市，推出全新綠燈俠漫畫「adventures of the Alan Scott Green Lantern」，呢個時候美國漫畫業進入一個 Silver Age（暫譯：白銀時期），DC 嘅編輯搵咗編劇 Broome 同漫畫家 Kane 將綠燈俠重新設計成一個全新嘅角色──美國空軍試飛員 Hal Jordan，同時亦係正義聯盟（Justice League）創辦人之一，20世紀70年代早期，同另一套漫畫 Green Arrow 打破咗美國漫畫市道下滑嘅悶局，之後推出一系列綠燈俠漫畫，包括幾個綠燈俠地球代表嘅故事系列，其中最有代表性嘅綠燈俠分別係 John Stewart、Guy Gardner、Kyle Rayner

每一個綠燈俠都係正義聯盟嘅成員，其中 John Stewart 喺正義聯盟系列入面重係主要角色。

黃金時期
----

### Alan Scott

第一個係漫畫出現嘅綠燈俠由Alan Scott開始。Alan Scott 係一個工程師，突然有日個天跌咗好多神秘綠色隕石落地球，其中一粒跌正喺 Alan Scott 手上，之後突然有一道火光同佢講嘢，叫佢將呢啲綠石整成戒指，又教佢點樣運用呢啲石擁有嘅神奇力量，佢學識之後就用呢啲力量去保衛紐約市。Alan Scott 同時又係 Justice Society of America（暫譯：美國正義社團）創辦人之一，兼綠燈軍團榮譽成員。

白銀時期
----

### Hal Jordan

第二代綠燈俠由 Harold "Hal" Jordan 開始，Hal Jordan 亦係最受歡迎同最多人識嘅綠燈俠，佢係一個美國空軍試飛員嘅仔，大個之後同老豆一樣成為美國空軍試飛員，有一次有一架太空船意外跌咗落地球，太空船上面有一個外星人叫做 Abin Sur，佢就想喺地球上搵一個誠實又無畏無懼嘅人去承繼自己嘅能量戒指，Hal Jordan 就係因為咁得到咗能量戒指而成為綠燈俠。Hal Jordan 同時亦係正義聯盟嘅創辦人之一，佢同另一個綠燈俠 John Stewart 都係喺正義聯盟入面最活躍嘅地球成員。

喺Green Lantern: Rebirth 入面，因為一個綠燈俠 Sinestro將囚禁喺綠燈聯盟中心嘅Parallax釋放咗出嚟，Parallax係一種黃色力量（yellow impurity），佢可以令綠燈力量反常，hal jordan因為佢家鄉coast city被摧毀而情緒低落，Parallax 就因為咁而入侵hal jordan，佢因為咁而入魔，正式嚟講應該係畀Parallax霸咗佢肉身，最後得到Ganthet幫助由邪變返正。

喺短篇the final night入面，hal jordan為咗拯救太陽而犧牲。但因為佢太受歡迎，佢嘅死後來因為畀讀者投訴，結果以鬼魂方式重新加入故事，而喺《Green Lantern》176期重令佢肉體復活，做返正式綠燈俠。

青銅時期
----

### Guy Gardner

Guy Gardner係 Abin Sur選擇2814區綠燈俠接班人時嘅第二選擇，後來因為 Oa 星啱啱畀反物質能量攻擊，佢就得到戒指成為綠燈俠幫手反擊，不過佢衝動同魯莽嘅性格經常搞亂檔，亦係佢唔可以正式成為綠燈俠，只可做後備綠燈俠嘅原因。之後地球發生時空錯亂Crisis on Infinite Earths，分咗兩個地球出嚟，根住佢就無啦啦成為咗正式綠燈俠。

### John Stewart

John Stewart 原本係一個失業建築師，後來畀 Guardians 挑選用嚟代替 Guy Gardner 作為 Hal Jordan 喺綠燈軍團嘅後備成員，直到 2000年 佢成為綠燈軍團正式成員。

喺 Cosmic Odyssey 漫畫入面，佢曾經喺一次任務入面因為錯誤判斷而意外摧毀咗 Xanshi 星球，呢次失誤令佢幾乎想自殺，亦令 Xanshi 星球唯一生環者 Fatality 開始視綠燈軍團係仇人專同佢哋作對。

現代時期
----

### Kyle Rayner

Kyle Rayner，係一個打散工嘅美工，佢自細就喺各方面都好卓越，由讀書到運動，樣樣都第一，重成日拎好多獎學金。佢係畀Guardians揀咗做綠燈俠，之後佢一直表現自己希望畀人覺得佢係叻過Hal Jordan，佢唔單止控制到Parallax，重將佢轉化成Ion成為佢戒指嘅能量，令佢隻戒指係所有戒指中最勁，同時亦令佢成為所有綠燈俠之中最勁一個，令佢有 The Torch Bearer (暫譯：接班人)呢個外號。

佢第一次出場係喺：《綠燈俠》Vol. 3 第48期（1994年1月），而第一次以綠燈俠身份出現喺：《綠燈俠》Vol. 3 第50期（1994年3月）

### Jade

能量戒指能力
------

綠燈俠嘅能量戒指強度嚟自使用者嘅意志力，使用者嘅意志力愈強，使用者嘅能量就愈強。

* 飛
* 製造綠色嘅堅固能量體

1. 可以用嚟攻擊
2. 可以用嚟擋人攻擊（製造力場、製造精神隔牆去防止俾人控制同阻止心靈溝通）
3. 可以用嚟捉住敵人

* 喺宇宙飛行
* 各級嘅精神能力

1. 心靈感應
2. 催眠
3. 令人進入假死狀態

* 加快自愈速度

其他能量戒指
------

### 紅色能量戒指

* 強度嚟自憤怒

### 橙色能量戒指

* 強度嚟自貪念

### 黃色能量戒指

* 強度嚟自恐懼

### 綠色能量戒指

* 強度嚟自意志

### 藍色能量戒指

* 強度嚟自希望

### 紫色能量戒指

* 強度嚟自同情

### 粉紅色能量戒指

* 強度嚟自愛

### 黑色能量戒指

* 強度嚟自死亡

### 白色能量戒指

* 強度嚟自生命

參考
--